open-index/open-wikipedia-markdown huggingface dataset:
വൈതോമോ ഗുഹകൾ

ന്യൂസിലാൻഡിലെ നോർത്ത് ദ്വീപിലുള്ള ഒരു സംരക്ഷിത പ്രദേശമാണ് **വൈതോമോ ഗുഹകൾ**. ഇത് ഓക്‌ലൻഡ് പട്ടണത്തിൽ നിന്ന്  193 കി.മീ തെക്കുമാറി സ്ഥിതി ചെയ്യുന്നു. ഈ ഗുഹകൾ സ്ഥിതി ചെയ്യുന്ന ഗ്രാമം കിംഗ്‌ കൺട്രിയിലെ ഒരു പ്രധാന വിനോദസഞ്ചാരകേന്ദ്രമാണ്. ഈ ഗ്രാമത്തിൽ സ്ഥിരതാമസമുള്ളവരുടെ എണ്ണം വളരെ കുറവാണെങ്കിലും താല്കാലിക തൊഴിലാളികളും മറ്റും ഇവിടെ വസിക്കുന്നു. മാവോറി ഭാഷയിൽ വെള്ളം എന്നർത്ഥമുള്ള *വൈ* എന്ന വാക്കിൽ നിന്നും, *അരിപ്പയുടെ ആകൃതിയിലുള്ള കുഴി* എന്ന് അർത്ഥമുള്ള  *തോമോ* എന്ന വാക്കിൽ നിന്നുമാണ്‌ ഈ പ്രദേശത്തിന് *ഒരു ദ്വാരത്തിലൂടെ ഗമിക്കുന്ന ജലം* എന്ന് തർജ്ജമ ചെയ്യാവുന്ന  *വൈതോമോ* എന്ന പേര് കിട്ടിയിട്ടുള്ളത്. 

## ഗുഹാ പര്യവേക്ഷണം
### ആദ്യ ചരിത്രം
വൈതോമോ ജില്ലയിലുള്ള ചുണ്ണാമ്പുകല്ലുകൾ കൊണ്ടുള്ള പ്രകൃതിദൃശ്യങ്ങൾ 1900 കളുടെ വളരെ ആദ്യത്തിൽ തന്നെ ഗുഹാപര്യവേഷകരുടെ ശ്രദ്ധ വൈതമോവിലേക്ക് ആകർഷിച്ചു. എന്നാൽ പ്രാദേശിക മാവോറികളുടെ മാർഗദർശനത്തിൽ വളരെ അപൂർവ്വമായി നടന്ന ഈ പര്യവേക്ഷണങ്ങളുടെ അപര്യാപ്തത കണക്കിലെടുത്ത് ഈ ഗുഹകളുടെ നല്ലൊരു ഭാഗവും 1904 ൽ *[[ദി ക്രൗൺ| ദി ക്രൗണിന്റെ]]* കീഴിൽ കൊണ്ടുവന്നു.

### ആധുനിക കാലം
ഇന്ന്, എളുപ്പത്തിൽ എത്തിപ്പെടാൻ പറ്റിയ ഗുഹാപ്രദേത്ത് വിനോദസഞ്ചാരികളെ കൊണ്ടുപോകുന്നതിൽ വൈദഗ്ദ്ധ്യം നേടിയ ചെറുതും വലുതുമായ നിരവധി കമ്പനികൾ ഇവിടെ പ്രവർത്തിക്കുന്നു. ഇവർ സീസണിൽ ഓരോ മണിക്കൂറിലും നൂറുകണക്കിന് സഞ്ചാരികളെ ഗുഹക്കുള്ളിലേക്കു നയിക്കുന്നു. കൂടാതെ ഗുഹാഭിത്തികളിൽ കയറുന്നതുപോലുള്ള സാഹസിക വിനോദങ്ങൾ തല്പരരായ കുറച്ചു പേർക്കു സാധ്യമാക്കുകയും ചെയ്യുന്നു. വൈതോമോ ഗുഹകളിലേക്കുള്ള സന്ദർശനം ന്യൂസിലാണ്ട് ആട്ടോമൊബൈൽ അസ്സോസിയേഷൻ  *കിവിയിൽ തീർച്ചയായും ചെയ്യേണ്ട കാര്യങ്ങൾ' എന്ന വിഷയത്തിൽ 2007ൽ പ്രസിദ്ധപ്പെടുത്തിയ ഒരു അഭിപ്രായ വോട്ടെടുപ്പിൽ 20,000 ൽ അധികം വാഹനസഞ്ചാരികളുടെ പിൻബലത്തിൽ 14-ആം സ്ഥാനം കരസ്ഥമാക്കി. 2004-ൽ ഇവിടേക്ക് 4,00,000 സഞ്ചാരികൾ വന്നെത്തി.

===പ്രധാന ഗുഹകൾ===
[[ഗ്ലോ വോം ഗുഹ]], [[രുവാകുരി ഗുഹ]], [[അരാനുയ് ഗുഹ]], [[ഗാർഡ്നേർസ് ഗട്ട്]] എന്നിവയാണ് ഇവിടുത്തെ പ്രധാനപ്പെട്ട ഗുഹകൾ. ഇവ ചുണ്ണാന്പുകല്ലുകൊണ്ടുള്ള ഊറൽ രൂപങ്ങൾക്കും അതുപോലെതന്നെ തിളങ്ങുന്ന സൂക്ഷ്മ വിരകൾക്കും (ചെറിയ പൂപ്പ്പൽ കീടങ്ങൾ - [[അരാക്നോകാംപ ലൂമിനോസ|*അരാക്നോകാംപ ലൂമിനോസ*]] (*Arachnocampa luminosa'')) പ്രസിദ്ധിയാർജ്ജിച്ചവയാണ്.

## അവലംബം


## പുറത്തേക്കുള്ള കണ്ണികൾ

* വൈതോമോ ഗുഹകൾ വെബ്‌സൈറ്റ്

വർഗ്ഗം:ന്യൂസീലൻഡിലെ ഗുഹകൾ
പുളികുടി

ചില ഗർഭിണികൾ ഒമ്പതാം മാസത്തിൽ അനുഷ്ഠിക്കുന്ന ഒരു കർമ്മമാണ് **പുളികുടി**. നായർ സ്ത്രീകൾക്കു ഗർഭമുണ്ടായാൽ അഞ്ച്, ഏഴ്, ഒൻപത് മാസങ്ങളിൽ ഏതെങ്കിലും ഒരു മാസത്തിൽ നടത്തിയിരുന്ന അടിയന്തരമാണ് പുളികുടി.  പുംസവനം (പുങ്ങൻ) എന്ന ചടങ്ങിന്റെ അനുബന്ധമായാണ് പുളികുടി എന്ന ചടങ്ങു നടത്തുക.

## ദേശ-സമുദായ ഭേദം
ഈ ചടങ്ങിന് സമുദായ-ദേശ ഭേദം ഉണ്ടായിരുന്നു. ഓരോ സമുദായത്തിലും ദേശത്തിലും നടത്തുന്ന ചടങ്ങുകളിൽ വ്യത്യാസം കാണുക സാധാരണമായിരുന്നു. ബ്രാഹ്മണ സമുദായത്തിൽ വാളൻ ഞെരിഞ്ഞൽ എന്നിവയുടെ നീര് എടുത്ത് ഉപ്പും ചേർത്ത് ആയിരുന്നു പുളികുടി നടത്തിയിരുന്നത്. മറ്റു പല സമുദായങ്ങളിലും പല രീതിയിലായിരുന്നു പുളികുടി നടത്തിയിരുന്നത്. ഇലക്കറികൾ പതിവില്ലെങ്കിലും ചില പുളിയിലകളുടെ നീരെടുത്താണ് ഈ ചടങ്ങ് എല്ലായിടങ്ങളിലും നടത്തിയിരുന്നത്. ആദിവാസികൾക്കിടയിലും ഈ ചടങ്ങ് പതിവായിരുന്നു. മലവേട്ടുവരും മറ്റും പുളിയില ഇടിച്ചു പിഴിഞ്ഞ നീര് ഗർഭിണികൾക്ക് കൊടുത്തിരുന്നു. മറ്റുചിലയിടങ്ങളിൽ ഏഴുതരം പുളികളുടെ ഇലകൾ അരച്ച് ഉരുട്ടി ഗുളികരൂപത്തിൽ ആക്കി ഗർഭിണികൾക്കു കുടുക്കുന്നപതിവും ഉണ്ടായിരുന്നു. തെക്കൻ കേരളത്തിലെ വേലൻ, ഈഴവ സമുദായങ്ങളിൽ ഈ പതിവായിരുന്നു ഉണ്ടായിരുന്നത്.

നായർ സമുദായത്തിൽ ഗർഭിണിയായ സ്ത്രീയെ അഞ്ചാമത്തെ മാസത്തിലോ ഏഴാമത്തെ മാസത്തിലോ ചെന്നുകാണുന്ന ചടങ്ങിനാണ് സീമന്തം അഥവാ പുളികുടി എന്നു പറയുന്നത്. തെക്കൻ കേരളത്തിൽ അത് 'ഏക്കൾകൊട' എന്ന പേരിൽ ഒരു വലിയ ചടങ്ങാണ്. എത്ര മാസം ഗർഭവതിയാണോ അത്രയും തരം പലഹാരങ്ങളുമായാണ് പെൺവീട്ടുകാർ, ആ അവസരത്തിൽ ഭർത്തൃഗൃഹം സന്ദർശിക്കുന്നത്. ഈ ചടങ്ങ് തീരുന്നതോടെ ഗർഭിണി പുല ആചരിച്ചു തുടങ്ങേണ്ടതുണ്ട്. പ്രസവത്തിനുശേഷം പതിനഞ്ചു ദിവസംവരെ 'പുല' തുടരുന്നു. ഇക്കാലയളവിൽ ഗർഭിണിയായ സ്ത്രീ അമ്പലങ്ങളിൽ പ്രവേശിക്കാൻ പാടുള്ളതല്ല.

## ചടങ്ങുകൾ
മുഹൂർത്തം നോക്കി നടുമുറ്റത്തിന്റെ വടക്കുഭാഗത്ത് അമ്പഴത്തിന്റെ തണ്ട് നാട്ടിനിർത്തും. ഗർഭിണിയെ വടക്കിനിയിൽ കൊണ്ടുവന്ന് കിഴക്കോട്ടു തിരിച്ചിരുത്തും. മുറ്റത്തെ അമ്പഴത്തിൽനിന്നും അമ്മായി കുറച്ചു നീരുപിഴിഞ്ഞെടുക്കും. ഈ നീര് ആങ്ങളയോ അമ്മാവനോ ഗർഭിണിയുടെ മുകളിൽ വടക്കോട്ടു തിരിച്ചുപിടിച്ച കത്തിയിൽ പതുക്കെ ഒഴിക്കും. കത്തിയിൽ നിന്നും ഇറ്റിറ്റുവീഴുന്ന അമ്പഴനീര് ഗർഭിണി നുണഞ്ഞിറക്കും.
## അവലംബം

വർഗ്ഗം:കേരളത്തിലെ അനുഷ്ഠാനങ്ങൾ
വർഗ്ഗം:കേരളത്തിലെ ഹൈന്ദവാചാരങ്ങൾ
സൗദി അറേബ്യയിലെ ജനസംഖ്യ

ഏപ്രിൽ 2011-ലെ കാനേഷുമാരി പ്രകാരം സൗദി അറേബ്യയിൽ 2,83,67,355 ആളുകൾ താമസിക്കുന്നുണ്ട്. ഇതിൽ 1,94,05,685 സ്വദേശികളും, 89,61,670 വിദേശികളുമാണുള്ളത്. 1960-കളിൽ ജനസംഖ്യയിൽ ഭൂരിഭാഗവും നാടോടികളായ സ്വദേശികളായിരുന്നു. എന്നാൽ സൗദി അറേബ്യയുടെ മെച്ചപ്പെട്ട സാമ്പത്തികനില ഇവരെ പ്രധാനപ്പെട്ട സ്ഥലങ്ങളിൽ സ്ഥിരതാമസമാക്കുവാൻ സഹായിച്ചു. ചില നഗരങ്ങളിലും, പ്രദേശങ്ങളിലെയും ജനസാന്ദ്രത ചതുരശ്രകിലോമീറ്ററിൽ 1,000 എന്ന കണക്കിലാണ്.

### ഐക്യരാഷ്ട്രസഭയുടെ കണക്ക്

### പ്രായം തിരിച്ചുള്ള ജനസംഖ്യ

മേൽപ്പറഞ്ഞ വിവരങ്ങൾ 2011 കണക്കനുസരിച്ചാണ്.

### ജനസംഖ്യാ വളർച്ച
1.536% (2011 കണക്കനുസരിച്ച്.)

### ഗർഭധാരണ നിരക്ക്
ശരാശരി ഒരു സ്ത്രീക്ക് 2.26 കുട്ടികൾ. (2012 കണക്കനുസരിച്ച്.).

### സ്ത്രീപുരുഷ അനുപാതം
*ജനനം:*
1.05 പുരുഷൻ/സ്ത്രീ
* 15 വയ്യസ്സിൽ താഴെ:*
1.04 പുരുഷൻ/സ്ത്രീ
*15-64 വയസ്സിനിടയ്ക്ക്:*
1.27 പുരുഷൻ/സ്ത്രീ
*65 വയസ്സിനു മുകളിൽ:*
1.03 പുരുഷൻ/സ്ത്രീ
*ആകെ ജനസംഖ്യ:*
1.17 പുരുഷൻ/സ്ത്രീ (2010 കണക്കനുസരിച്ച്.) .

### ശരാശരി ജീവിതകാലയളവ്
*ആകെ:*
73.87 വയസ്സുവരെ
*സ്ത്രീ:*
71.93 വയസ്സുവരെ
*പുരുഷൻ:*
75.9 വയസ്സ് (2010 കണക്കനുസരിച്ച്.) .
## ഇതും കൂടി കാണുക
സൗദി അറേബ്യ

## അവലംബം

വർഗ്ഗം:സൗദി അറേബ്യ
വർഗ്ഗം:ജനസംഖ്യ
തറുതാവൽ

നിലത്ത് പടർന്ന് വളരുന്ന ഒരു സസ്യമാണ് **തറുതാവൽ**. ഇതിന്റെ ഇല എതിർ വിന്യാസമാണ്. ഇതിന്റെ ഓരോ പർവത്തിൽ നിന്നും വേരുകൾ ഉണ്ടാകുന്നു. ഈ വേരുകൾ പറ്റിപ്പിടിച്ചു വളരാൻ ഇതിനെ സഹായിക്കുന്നു. ഇരുണ്ട തണ്ടോടുകൂടിയ ഇതിന്റെ ഇലകൾ കുടൽ ചുരുക്കി എന്ന സസ്യത്തെ അനുസ്മരിപ്പിക്കുമെങ്കിലും ഇലകളുടെ അഗ്രം അതിനേക്കാൾ കൂർത്തതാണ്.

ഔഷധയോഗ്യമായ ഈ ചെടി മുറിവെണ്ണയുണ്ടാക്കുന്നതിനുപയോഗിക്കുന്ന ഔഷധങ്ങളിലെ പ്രധാന ചേരുവയാണ്.

## അവലംബം

## പുറത്തേക്കുള്ള കണ്ണികൾ

* 
* 

വർഗ്ഗം:ഔഷധസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:റുബിയേസീ സസ്യകുടുംബം
വർഗ്ഗം:ജെന്റ്യനെയിൽസ് നിരയിൽ ഉൾപ്പെടുന്ന സസ്യങ്ങൾ
വർഗ്ഗം:സപുഷ്പികൾ
വർഗ്ഗം:കേരളത്തിലെ സസ്യജാലം
വെള്ളച്ചേര്

30 മീറ്ററോളം ഉയരം വയ്ക്കുന്ന പശ്ചിമഘട്ട തദ്ദേശവാസിയായ വംശനാശഭീഷണിയുള്ള ഒരു മരമാണ് വെള്ളച്ചേര്.. തേങ്കൊട്ടയോട് സാദൃശ്യമുള്ള മരമാണ്.

## അവലംബം

## പുറത്തേക്കുള്ള കണ്ണികൾ
* കൂടുതൽ വിവരവും കാണുന്ന ഇടങ്ങളും
* http://biodiversity.mongabay.com/plants/s/Semecarpus_auriculata.html
* കാണുന്ന ഇടങ്ങൾ

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:കേരളത്തിലെ സസ്യജാലം
വർഗ്ഗം:കേരളത്തിലെ അപൂർവ്വവും വംശനാശഭീഷണിയുള്ളതുമായ സസ്യങ്ങൾ
സി. രാജേന്ദ്രൻ

കേരളത്തിലെ അറിയപ്പെടുന്ന സംസ്കൃത പണ്ഡിതനാണ് **ഡോ. സി.രാജേന്ദ്രൻ** (ജനനം : 12 നവംമ്പർ 1952). കാലിക്കറ്റ് യൂണിവേഴ്സിറ്റി സംസ്കൃതവിഭാഗം തലവൻ. മലയാളം, സംസ്കൃതം, ഇംഗ്ലീഷ് ഭാഷകളിലായി 20 ലധികം പുസ്തകങ്ങളുടെ രചയിതാവ്. 
## ജീവിതരേഖ
പട്ടാമ്പി പെരുമുടിയൂരിൽ ജനിച്ചു.പട്ടാമ്പി സംസ്കൃതകോളേജിൽ നിന്ന് ഒന്നാം റാങ്കോടെ ബി.എ, എം .എ ബിരുദങ്ങൾ പാസായി. 1974 ൽ തൃശ്ശൂർ ശ്രീകേരളവർമ്മ സംസ്കൃതകോളേജിൽ അധ്യാപകനായി. 1978 മുതൽ 2013 വരെ കാലിക്കറ്റ് സർവ്വകലാശാലയിൽ2013 2013 സംസ്കൃതവിഭാഗത്തിൽ അധ്യാപകനായി സേവനമനുഷ്ഠിച്ചു. 
മഹിമഭട്ടന്റെ വ്യക്തിവിവേകം എന്ന അലങ്കാരശാസ്ത്രഗ്രന്ഥത്തെ കുറിച്ചുള്ളതാണ് അദ്ദേഹത്തിന്റെ ഗവേഷണപ്രബന്ധം. കൊൽക്കത്ത, പുണെ, പോളണ്ടിലെ ജഗലേനിയൻ സർവകലാശാല എന്നിവിടങ്ങളിൽ വിസിറ്റിങ് പ്രൊഫസറായിരുന്നു. സംസ്‌കൃത ഭാഷാപഠനത്തിന് നൽകിയ സംഭാവനകൾ പരിഗണിച്ച് 2012-ൽ കേന്ദ്രസർക്കാർ സംസ്‌കൃത കമ്മീഷൻ അംഗമായി നിയമിച്ചു. 

കേരളസാഹിത്യ അക്കാദമി ജനറൽ കൌൺസിൽ അംഗം.കേന്ദ്ര സാഹിത്യ അക്കാദമി മലയാളം, സംസ്കൃതം ഉപദേശകസമിതി അംഗം, കാലടി ശ്രീശങ്കരാചാര്യ സംസ്കൃതസർവ്വകലാശാല, തിരുപ്പതി രാഷ്ട്രീയ സംസ്കൃതവിദ്യാപീഠം എന്നീ സർവ്വകലാശാലകളിൽ സിൻഡിക്കേറ്റ് അംഗം എന്നീ നിലകളിലും പ്രവർത്തിച്ചിട്ടുണ്ട്.

പാരീസിലെ ഇ.എച്. ഇ. എസ്.എസ് ലെ വിസിറ്റിങ് പ്രഫസർ, പോളണ്ടിലെ പ്രാഗ് ആസ്ഥാനമായി പ്രവർത്തിക്കുന്ന ചാൾസ് യൂണിവേഴ്സിറ്റിയുടെ പാണ്ടാനസ് എന്ന ഇൻഡോളജിക്കൽ ജേർണൽ, കാലിക്കറ്റ് സർവ്വകലാശാല സംസ്കൃതവിഭാഗം പുറത്തിറക്കുന്ന സംസ്കൃതകൈരളി എന്ന ജേർണലിൻറെയും എഡിറ്റോറിയൽ ബോർഡ് അംഗം എന്നീ നിലകളിൽ പ്രവർത്തിച്ചു വരുന്നു. ഇപ്പോൾ കാലടി ശ്രീശങ്കരാചാര്യ സംസ്കൃതസർവകലാശാലയിൽ വിസിറ്റിംഗ് പ്രഫസറാണ്. ആധുനികസംസ്കൃതപണ്ഡിതരിൽ പ്രഥമസ്ഥാനീയനായ ഡോ.സി. രാജേന്ദ്രൻ ഇംഗ്ലീഷിലും മലയാളത്തിലും സംസ്കൃതത്തിലും ആയി നിരവധി കൃതികളും ലേഖനങ്ങളും എഴുതിയിട്ടുണ്ട്.

## കൃതികൾ
### ഇംഗ്ലീഷ്
*The Traditional Sanskrit Theatre of Kerala
*Vyaktivevaka- a critical study
*Sign and Structure
* Studies in Comparative Poetics
* Understanding Tradition
*A monograph on Mahimabhatta in the makers of Indian Literature
*Abhinayadarpana
*Melputtur Narayana Bhatta
### മലയാളം
*അഭിനയദർപ്പണം
*അഭിനവഗുപ്തൻ
*പാഠവും പൊരുളും
*പാരീസ് ഡയറി
*പുതുവായന
*സൌന്ദര്യശാസ്ത്രം
*സഞ്ജയൻ
*സഞ്ജയൻ കഥകൾ
*സോസ്യൂർ - ഘടനാവാദത്തിൻറെ ആചാര്യൻ
*താരതമ്യകാവ്യശാസ്ത്രം
*വ്യാഖ്യാനശാസ്ത്രം
*പഴമയും പുതുലോകവും
*വിമർശനത്തിൻറെ രാജവീഥികൾ
* രംഗപാഠം
## പുരസ്കാരങ്ങൾ
*പാഠവും പൊരുളും എന്ന പുസ്തകം 2001 ല് കേരള സാഹിത്യ അക്കാദമിയുടെ നിരൂപണത്തിനുള്ള പുരസ്കാരത്തിനർഹമായി
*സൌന്ദര്യശാസ്ത്രം 2002 ലെ  കേരളസാഹിത്യ അക്കാദമിയുടെ ജി.എൻ പിള്ള അവാർഡിനർഹമായി
*താരതമ്യകാവ്യശാസ്ത്രം 2003ലെ  നിരൂപണത്തിനുള്ള എം .എസ് മേനോന് അവാർഡിനർഹമായി
*സാമൂതിരി രാജസദസ്സില് നിന്നും സംസ്കൃഭാഷാ വിഭൂഷണ് പുരസ്കാരം. 1993
*രാമകൃഷ്ണ ഇൻറർനാഷണൽ സാൻസ്ക്രിറ്റ് അവാര്ഡ് കാനഡ 2002
*വ്യാഖ്യാനശാസ്ത്രം എന്ന ഗ്രന്ഥം 2007 ലെ കേരളസാഹിത്യ അക്കാദമിയുടെ ഐ.സി.ചാക്കോ എന്ഡോവ്മെൻറ് പുരസ്കാരത്തിനർഹമായി
*മാവേലിക്കര കേരളപാണിനി അക്ഷരശ്ലോകസമിതിയുടെ കേരളപാണിനി പുരസ്കാരം 2011
## അവലംബം

വർഗ്ഗം:കേരളത്തിലെ സംസ്കൃതപണ്ഡിതർ
വെറോനിക്ക

thumb|200px|right|വിശുദ്ധ വെറോനിക്ക
ഏറെ പ്രചാരമുള്ള ഒരു ക്രിസ്തീയപാരമ്പര്യമനുസരിച്ച് യേശുവിന്റെ പീഡാനുഭവനാളുകളിൽ യെരുശലേമിൽ ജീവിച്ചിരുന്ന ഒരു ഭക്തസ്ത്രീയാണ് **വെറോനിക്ക**.  കുരിശുചുമന്നു ഗാഗുലത്തായിലേക്കു പോയിരുന്ന യേശുവിന്റെ അവസ്ഥ കണ്ടു പരിതപിച്ച അവൾ, അദ്ദേഹത്തിന്റെ രക്തം പുരണ്ട മുഖം തന്റെ തൂവാലയാൽ തുടച്ചതായും, അതിൽ യേശുവിന്റെ മുഖഛായ അത്ഭുതകരമായി പതിഞ്ഞതായും ഈ പാരമ്പര്യം പറയുന്നു.    
 
പുതിയനിയമത്തിലെ കാനോനിക സുവിശേഷങ്ങൾ വെറോനിക്കയെക്കുറിച്ച് ഒന്നും പറയുന്നില്ല.  യേശുവിന്റെ വസ്ത്രവിളുമ്പിന്റെ സ്പർശനം വഴി രക്തസ്രാവരോഗത്തിൽ നിന്നു മുക്തി നേടിയതായി മത്തായിയുടെ സുവിശേഷത്തിൽ പറയുന്ന സ്ത്രീ പീലിപ്പോസിന്റെ കേസറിയായിൽ (കേസറിയാ ഫിലിപ്പി) നിന്നുള്ളവളായിരുന്നെന്നും, അവിടെ അവളുടെ വീടും അതിനു മുൻപിൽ യേശു ചെയ്ത അത്ഭുതം പശ്ചാത്തലമാക്കിയുള്ള അവളുടെയും യേശുവിന്റേയും പ്രതിമകളും താൻ കണ്ടിട്ടുണ്ടെന്നും നാലാം നൂറ്റാണ്ടിലെ സഭാചരിത്രകാരൻ കേസറിയായിലെ യൂസീബിയസ് രേഖപ്പെടുത്തിയിട്ടുണ്ട്. യൂസീബിയസിന്റെ ചരിത്രത്തിലെ ഈ പരാമർശം പരിണമിച്ചുണ്ടായതാണ് വെറോനിക്കയെക്കുറിച്ചുള്ള പാരമ്പര്യമെന്നു നിർദ്ദേശിക്കപ്പെട്ടിട്ടുണ്ട്.

thumb|200px|left|കുരിശിന്റെ വഴിയിൽ വെറോനിക്ക
വെറോനിക്ക എന്ന പേരിന്റെ ഉൽപ്പത്തിക്ക് വ്യത്യസ്തമായ വിശദീകരണങ്ങളുണ്ട്.  'ബെരനൈക്', അഥവാ 'ബെറോനൈക്' എന്ന ഗ്രീക്കു പേരിന്റെ ലത്തീനീകരണമാണ് അതെന്നാണ് ഒരു വാദം.  യേശുവിന്റെ മുഖഛായാപടങ്ങളിൽ ആധികാരികമായി കരുതപ്പെട്ടവ "വേരാ ഐക്കൺ" (vera icon) അഥവാ 'സത്യഛായ' എന്നറിയപ്പെട്ടിരുന്നെന്നും അവയുമായി ബന്ധപ്പെട്ട കഥകളാണ് പിന്നീട് വെറോനിക്ക എന്ന വ്യക്തിസങ്കല്പമായി പരിണമിച്ചതെന്നും കത്തോലിക്കാ വിജ്ഞാനകോശം വാദിക്കുന്നു. എന്നാൽ വെറോനിക്ക എന്ന പേരിന് പതിമൂന്നാം നൂറ്റാണ്ടിൽ സങ്കല്പിക്കപ്പെട്ട 'ചപലനിഷ്പത്തി' (fanciful derivation) മാത്രമാണിതെന്നും വാദമുണ്ട്. 

ഛായാഗ്രാഹകരുടേയും തുണി അലക്കുന്നവരുടേയും മദ്ധ്യസ്ഥയായി വിശുദ്ധ വെറോനിക്ക കണക്കാക്കപ്പെടുന്നു. വലിയ നോയമ്പുകാലത്തെ കത്തോലിക്കാ ഭക്താനുഷ്ഠാനമായ കുരിശിന്റെ വഴിയിൽ ആറാം സ്ഥലം, വെറോനിക്ക നിർവഹിച്ച സ്നേഹകർമ്മത്തിന്റെ അനുസ്മരണമാണ്.

## അവലംബം


വർഗ്ഗം: ക്രൈസ്തവസഭയിലെ വിശുദ്ധർ
വലിയ ഓരില

3 മീറ്ററോളം ഉയരം വയ്ക്കുന്ന കുറ്റിച്ചെടിയാണ് വലിയ **ഓരില**. . ഓരിലയോട് നല്ല സാമ്യമുള്ള ഈ ചെടി ഓരിലയ്ക്കു പകരമായി പലപ്പോഴും ഉപയോഗിക്കുന്നു. 

## അവലംബം

## പുറത്തേക്കുള്ള കണ്ണികൾ
*  ചിത്രങ്ങൾ]

വർഗ്ഗം:ഔഷധസസ്യങ്ങൾ
വർഗ്ഗം:കുറ്റിച്ചെടികൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
മൊഹമ്മദ് കൈഫ്

**മൊഹമ്മദ് കൈഫ്** ()  (ജനനം: 1980 ഡിസംബർ 1) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഇന്ത്യൻ ടീം ജേതാക്കളായ 2000ൽ നടന്ന അണ്ടർ-19 ലോകകപ്പിൽ ഇന്ത്യയെ അദ്ദേഹമാണ് നയിച്ചത്. ആ ടൂർണമെന്റോടെ അദ്ദേഹം ശ്രദ്ധിക്കപ്പെടുകയും ഇന്ത്യൻ സീനിയർ ടീമിൽ ഇടംനേടുകയും ചെയ്തു. ആക്രമിച്ചുകളിക്കാനും, പ്രതിരോധിച്ചുകളിക്കാനും പ്രാവീണ്യമുള്ള അദ്ദേഹം അക്കാലത്ത് ഇന്ത്യൻ ടീമിലെ ഏറ്റവും മികച്ച ഫീൽഡർമാരിൽ ഒരാളായിരുന്നു. ഫീൽഡിൽ, യുവരാജ് സിങ്-മൊഹമ്മദ് കൈഫ് ദ്വയങ്ങളായിരുന്നു അക്കാലത്ത് ഇന്ത്യയുടെ ഏറ്റവും മികച്ച കവർ ഫീൽഡർമാർ. ബംഗ്ലദേശ് പ്രീമിയർ ലീഗ് ടീമായ *ഡുറോന്റോ രാജ്സാഹി* ക്ലബ് അദ്ദേഹത്തെ $350,000ന് ലേലത്തിലെടുത്തു.

## സ്വകാര്യ ജീവിതം
1980 ഡിസംബർ 1ന്  ഉത്തർപ്രദേശിലെ അലഹബാദിലാണ് കൈഫ് ജനിച്ചത്. അദ്ദേഹത്തിന്റെ പിതാവായ *മൊഹമ്മദ് താരിഫ്* റെയിൽവേസ്, ഉത്തർപ്രദേശ് എന്നീ ടീമുകൾക്കുവേണ്ടി കളിച്ചിട്ടുണ്ട്.. കൈഫിന്റെ സഹോദരനായ *മൊഹമ്മദ് സൈഫ്* മദ്ധ്യപ്രദേശ്, ഉത്തർപ്രദേശ് ടീമുകൾക്കുവേണ്ടി കളിച്ചിട്ടുണ്ട്.  നോയിഡ സ്വദേശിയായ *പൂജ* എന്ന മാധ്യമപ്രവർത്തകയെ 2011 മാർച്ചിൽ അദ്ദേഹം വിവാഹം കഴിച്ചു. 

## പ്രധാന ടീമുകൾ
താഴെപറയുന്ന പ്രധാന ടീമുകൾക്കുവേണ്ടി കൈഫ് കളിച്ചിട്ടുണ്ട്:
* **[[ഇന്ത്യ ദേശീയ ക്രിക്കറ്റ് ടീം|ഇന്ത്യ]]**
* ഡെർബിഷൈർ,
* ഗ്ലൗസെസ്റ്റ്ർഷൈർ
* ഇന്ത്യ റെഡ്
* ഉത്തർപ്രദേശ്
* ലീസെസ്റ്റ്ർഷൈർ
* രാജസ്ഥാൻ ക്രിക്കറ്റ് അസോസിയേഷൻ പ്രസിഡന്റ്സ് XI
* രാജസ്ഥാൻ റോയൽസ്
* കിങ്സ് XI പഞ്ചാബ്
* റോയൽ ചലഞ്ചേഴ്സ് ബാംഗ്ലൂർ

## അന്താരാഷ്ട്ര ക്രിക്കറ്റ് ശതകങ്ങൾ

### ടെസ്റ്റ് ശതകങ്ങൾ

### ഏകദിന ശതകങ്ങൾ

## ശതകങ്ങളുടെ പട്ടിക എതിരാളികളുടെ അടിസ്ഥാനത്തിൽ

## അവലംബം

## പുറത്തേക്കുള്ള കണ്ണികൾ
* മൊഹമ്മദ് കൈഫിന്റെ വിവാഹം 
* മൊഹമ്മദ് കൈഫ്–പ്രോഫൈൽ- ക്രിക്ക്ബസിൽനിന്ന്
*മൊഹമ്മദ് കൈഫ്–പ്രോഫൈൽ- ക്രിക്കിൻഫോയിൽനിന്ന് 

വർഗ്ഗം:1980-ൽ ജനിച്ചവർ

വർഗ്ഗം:ഡിസംബർ 1-ന് ജനിച്ചവർ

വർഗ്ഗം:ഇന്ത്യൻ ക്രിക്കറ്റ് കളിക്കാർ
വർഗ്ഗം:ഇന്ത്യയ്ക്ക് വേണ്ടി ക്രിക്കറ്റ് ലോകകപ്പ് കളിച്ചവർ
മുരിക്ക്

മുരിക്ക് എന്ന പേരിൽ അറിയപ്പെടുന്ന പലമരങ്ങളുണ്ട്. അവയിൽ ചിലത് 


മുരിക്ക്, മുൾമുരിക്ക്, വെൺമുരിക്ക്(Erythrina variegata)
തണൽമുരിക്ക്(Erythrina subumbrans)
ആൺമുരിക്ക്, മുരിക്ക്, മുള്ളുമുരിക്ക്(Erythrina stricta)
ഏരിയൽ ഹസൻ

പ്രമുഖനായ അർജന്റീനിയൻ കലാകാരനാണ് **ഏരിയൽ ഹസൻ** (ജനനം:1977). ചിത്രകാരനായ ആരി­യ­ലി­ന്റെ കലാ­ജീ­വി­തം പക്ഷെ ഇൻ­സ്റ്റ­ലേ­ഷൻ, ഫോ­ട്ടോ­ഗ്ര­ഫി, ­ശിൽ­പ്പ­ക­ല കൂ­ടാ­തെ ഇവ­യൊ­ക്കെ കൂ­ടിയ നിർ­മി­തി­ക­ളി­ലേ­ക്കും വ്യാ­പി­ച്ചു കി­ട­ക്കു­ന്നു­.
## ജീവിതരേഖ
1977ൽ അർജന്റീനയിൽ ജനിച്ചു. സ്പെയിനിലേക്കായിരുന്നു ആദ്യ കൂടുമാറ്റം. ഇവിടെ വച്ചു 2003ൽ ആദ്യ എക്സിബിഷൻ. പിന്നീട് ഓസ്ട്രേലിയയിലേക്കു കുടിയേറി. ഇപ്പോൾ ഓസ്ട്രേലിയയിലും ജർമനിയിലുമായാണു ഹസ്സന്റെ വാസം. 
## പ്രദർശനങ്ങൾ
## സോളോ
*എബൗട്ട് മാഡ്നെസ്സ്, ഗ്രീൻവെ ആർട്ട് ഗാലറി,ആസ്ട്രേലിയ 2012 
*എബൗട്ട് മാഡ്നെസ്സ്, ഓറ ഗാലറി, ബീജിംഗ്, ചൈന  2011 
*പ്രോജക്റ്റ് സ്പെയിസ്, ആർട്ട് സ്റ്റേജ്, സിംഗപ്പൂർ 2011 
### കൊച്ചി-മുസിരിസ് ബിനാലെയിൽ
2007ൽ തുടക്കമിട്ട ഒരു ചിത്രകലാ പരമ്പരയുടെ തുടർച്ചയാണ്   കൊച്ചി-മുസിരിസ് ബിനാലെയിൽ ഏരിയൽ ഹസ്സൻ അവതരിപ്പിക്കുക. എച്ച്.എഫ്.പി പ്രോജക്ട് അഥവാ ‘ഹൈപ്പോത്തെറ്റിക്കൽ ഫ്യൂച്ചർ വാല്യൂ” പ്രോജക്ട് എന്നു പേരിട്ടിരിക്കുന്ന ചിത്രപരമ്പര വിഷയമാക്കുന്നതു സമകാലിക യുവത്വത്തെയാണ്. യു­വ­തീ­യു­വാ­ക്ക­ളു­ടെ ബ്ലാ­ക്ക്‌ ആൻ­ഡ്‌ വൈ­റ്റ്ഫോ­ട്ടോ­കൾ­ക്ക് മു­ക­ളിൽ ചെ­യ്യു­ന്ന അമൂർ­ത്ത രച­ന­ക­ളു­ടെ ഒരു പര­മ്പ­ര­യാ­ണ് ‘HFV –Project’.

## ശൈലി
പര­മ്പ­രാ­ഗത കള്ളി­ക­ളി­ലൊന്നുമുൾ­പെ­ടു­ത്താൻ കഴി­യാ­ത്ത­വ­യാ­ണ് ആരി­യ­ലി­ന്റെ രച­നാ ശൈ­ലി. പെ­യി­ന്റി­ങ്ങി­നെ­യും ഫോ­ട്ടോ­ഗ്രാ­ഫി­യെ­യും അതി­ന്റെ ചരി­ത്ര­ത്തെ, നിർ­മാണ രീ­തി­യെ തന്നെ അപ­നിർ­മ്മി­ക്കു­ന്ന അതി­ദീർ­ഘ­വും സങ്കീർ­ണ­വു­മായ ഒന്നാ­ണ് ആരി­യൽ സൃ­ഷ്ടി­കൾ. പ്ര­സി­ദ്ധ കലാ നി­രൂ­പ­ക­നായ ഇയാൻ­നോർ­ത്ത്  ആരി­യ­ലി­ന്റെ ചി­ത്ര­ക­ലാ രീ­തി­യെ 'ഇന്റലിജന്റ് അബ്സ്ട്രാക്റ്റ് എക്സ്പ്രഷനിസം' എന്നാ­ണു വി­ശേ­ഷി­പ്പി­ക്കു­ന്ന­ത്. ഒ­രേ സമ­യം ജാ­ക്സൻ പൊ­ള്ളോ­ക്കി­നെ പോ­ലെ അബ്സ്ട്രാക്റ്റ് എക്സ്പ്രഷനിസ്റ്റ് ആകു­മ്പോൾ­ത­ന്നെ വ്യ­ക്ത­വും തെ­ളി­മ­യു­ള്ള­തു­മായ പി­യ­റ്റ് മോൻ­ഡ്രൈ­യാനെ അനു­സ്മ­രി­പ്പി­ക്കു­ക­യും ചെ­യ്യു­ന്നു­ണ്ട് ആരി­യൽ. പെ­യി­ന്റി­ങ്ങ്, അതി­ന്റെ ചരി­ത്രം, ശാ­സ്ത്രം, ഗണി­തം, ജീ­വ­ശാ­സ്ത്രം തു­ട­ങ്ങി വി­ശാ­ല­മായ ഹസ­ന്റെ താൽ­പ­ര്യ­ങ്ങ­ളു­മാ­യി ബന്ധ­പ്പെ­ട്ടു കി­ട­ക്കു­ന്നു ഈ ചി­ത്ര­കാ­ര­ന്റെ കല­യും. ഒരു പെ­യി­ന്റി­ങ്ങി­നെ അതി­ന്റെ സന്ദർ­ഭ­ത്തെ (Context) അതി­ന്റെ പു­റം­ലോ­ക­ത്തു നി­ന്ന്, പെ­യി­ന്റി­ങ്ങി­ന്റെ തന്നെ പ്ര­മേ­യ­ത്തി­ലേ­ക്കു കൊ­ണ്ട് വരു­ന്ന ഒരു രീ­തി­യാ­ണ് ആരി­യ­ലി­ന്റേ­തു എന്ന് നി­രീ­ക്ഷി­ക്ക­പ്പെ­ടു­ന്നു­.
## അവലംബം


വർഗ്ഗം:1977-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:അർജന്റീനിയൻ ചിത്രകാരന്മാർ

http://malayal.am/node/15754
ആൻഡമാൻ പഡോക്

ഇന്ത്യയിൽ മാത്രം കാണുന്ന ഒരു വൃക്ഷമാണ് **ആൻഡമാൻ റെഡ്‌വുഡ്**, **ഈസ്റ്റ് ഇന്ത്യൻ മഹാഗണി** എന്നെല്ലാം അറിയപ്പെടുന്ന **ആൻഡമാൻ പഡോക്** (Andaman padauk). . 40 മീറ്ററോളം ഉയരം വയ്ക്കുന്ന വന്മരമാണിത്. പ്രധാനമായും ഫർണിച്ചർ ഉണ്ടാക്കാനാണ് ഉപയോഗിക്കുന്നതെങ്കിലും ത്വഗ്‌രോഗങ്ങൾ ചികിൽസിക്കാൻ ഉപയോഗിക്കാറുണ്ട്. ആൻഡമാൻ ദ്വീപുകളിൽ ധാരാളമായി മുറിച്ചുമാറ്റുന്നതിനാൽ വംശനാശഭീഷണിയുണ്ട്.

## അവലംബം

## പുറത്തേക്കുള്ള കണ്ണികൾ

* ഇലയുടെയും കായുടെയും ചിത്രം 
* തടിയെപ്പറ്റിയുള്ള കൂടുതൽ വിവരങ്ങൾ 

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:വംശനാശം നേരിടുന്ന വൃക്ഷങ്ങൾ
വർഗ്ഗം:കേരളത്തിലെ സസ്യജാലം
പെന്റഗോണിയ ഓർത്തോന്യൂറ

പുഷ്പിക്കുന്ന സസ്യങ്ങളിലെ റുബിയേസീ കുടുംബത്തിലെ ഒരു ജനുസ്സായ പെന്റഗോണിയയിലെ ഒരിനമാണ് ***പെന്റഗോണിയ ഓർത്തോന്യൂറ *** - ***Pentagonia orthoneura***. ഇക്വഡോറിൽ തദ്ദേശീയമായി കാണപ്പെടുന്ന ഇവ ഗുരുതരമായ വംശനാശത്തിന്റെ വക്കിലാണ്. 

## അവലംബം
* Jaramillo, T., Cornejo, X. & Pitman, N. 2004.  ''Pentagonia orthoneura''.   2006 IUCN Red List of Threatened Species.   Downloaded on 23 August 2007.

വർഗ്ഗം:പെന്റഗോണിയ
ലക്ഷ്മി നാരായണ താലൂർ

നിരവധി അന്താരാഷ്ട്ര കലാ പ്രദർശനങ്ങളിലും ബിനലെകളിലും പങ്കെടുത്തിട്ടുള്ള ശ്രദ്ധേയനായ ഇന്ത്യൻ കലാകാരനാണ് **ലക്ഷ്മി നാരായണ താലൂർ** എന്ന **എൽ.എൻ. താലൂർ**(ജനനം:1971). ശിൽപ നിർമ്മാണത്തെ പുതിയ സങ്കേതകങ്ങളോടു കൂട്ടിച്ചേർത്ത് ഒരുക്കുന്ന  ഇൻസ്റ്റലേഷനുകളാണ്  ഇദ്ദേഹത്തിന്റെ സൃഷ്ടികൾ. ഇപ്പോൾ ഇന്ത്യയിലും ദക്ഷിണ കൊറിയയിലുമായിട്ടാണ് കലാപ്രവർത്തനം.
## ജീവിതരേഖ
1971ൽ കർണാടകയിലെ താലൂരിൽ ജനിച്ചു. മൈസൂർ യൂണിവേഴ്സിറ്റിക്കു കീഴിലുള്ള ചാമരാജേന്ദ്ര അക്കാദമി ഓഫ് വിഷ്വൽ ആർട്സ്, ബറോഡ യൂണിവേഴ്സിറ്റി എന്നിവിടങ്ങളിലായി ഫൈൻ ആർട്സ്, മ്യൂസിയോളജി പഠനം. തുടർന്നാണ് കോമൺവെൽത്ത് സ്കോളർഷിപ്പോടുകൂടി ബ്രിട്ടനിലെ ലീഡ് മെട്രോപൊളിറ്റൻ സർവകലാശാലയിൽ എംഎ പഠനത്തിനെത്തുന്നത്.

## പ്രദർശനങ്ങൾ
*ക്വിന്റസൻഷ്യൽ, 2011, ഇന്ത്യ
*ക്രോമാറ്റോ ഫോബിയ : ദ ഫിയർ ഓഫ് മണി,സൗത്ത് കൊറിയ, ചൈന
*പ്ലെയിസ്ബോ, ഇന്ത്യ
*ആന്റിമാറ്റർ,ന്യൂയോർക്ക്
*ബോൺ അപ്പറ്റൈറ്റ്, സിയോൾ, കൊറിയ
*ഏഷ്യൻ ആർട്ട് ബിനാലെ, തയ്വാൻ
*എഗയിൻസ്റ്റ് ആൾ ഓഡ്സ്
*ആർട്ടിസ്റ്റ് വിത്ത് അറോറിയ, കൊറിയ
ദക്ഷിണ കൊറിയയിലേയും ചൈനയിലും നടന്ന ബിനാലെകളിൽ പങ്കെടുത്തിട്ടുണ്ട്. 
## [[കൊച്ചി-മുസിരിസ് ബിനാലെ 2012]]
**വെനി,വിഡി,വിസി** **ഐ കെയിം,ഐ സോ, ഐ കോൺകേർഡ്** എന്ന മൂവായിരത്തോളം ഓടു കൊണ്ടുള്ള ഇൻസ്റ്റളേഷനാണ് പ്രദർശിപ്പിച്ചത്. ഹഠയോഗ അനുഷ്ടിക്കുന്ന കളിമൺ കൊണ്ടുള്ള ചെറു രൂപങ്ങളും ഇതിന്റെ ഭാഗമായിരുന്നു. കേരളത്തിലെ ‘ഓട്” ചരിത്രവും യോഗവിദ്യയും സംയോജിപ്പിക്കുന്ന ഒരു ഇൻസ്റ്റലേഷനാണിത്.

## പുരസ്കാരങ്ങൾ
*സൻസ്കൃതി അവാർഡ് 2003 
*കോമൺവെൽത്ത് സ്കോളർഷിപ്പ് 2001 
*നാഷണൽ സ്കോളർഷിപ്പ് 1996 
*കർണാടക ലളിത കലാ അക്കാദമി സ്കോളർഷിപ്പ് 1995 
## അവലംബം

## പുറം കണ്ണികൾ

*കൊച്ചി - മുസിരിസ് ബിനാലെ വെബ്സൈറ്റ് 

വർഗ്ഗം:1971-ൽ ജനിച്ചവർ

വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
കാലാവസ്ഥ

ഭൗമാന്തരീക്ഷത്തിലെ മാറ്റങ്ങളെയാണ് **കാലാവസ്ഥ** എന്ന വാക്കുകൊണ്ട് വിവക്ഷിക്കുന്നത്. ചൂടുള്ളതോ തണുത്തതോ എന്നോ, നനഞ്ഞതോ വരണ്ടതോ എന്നോ, തെളിഞ്ഞതോ അല്ലെങ്കിൽ മൂടിക്കെട്ടിയത് എന്നോ, മിതമായതോ അല്ലാത്തതോ എന്നോ കാലാവസ്ഥയെ തരംതിരിക്കാം.   ട്രോപോസ്ഫിയർ എന്ന അന്തരീക്ഷഭാഗത്താണ് മിക്ക കാലാവസ്ഥാമാറ്റങ്ങളും നടക്കുന്നത്.. താപനിലയിലെ മാറ്റം, മഴ എന്നിങ്ങനെയുള്ള ദൈനംദിനമാറ്റങ്ങളെപ്പറ്റിയാണ് വെതർ (ദിനാന്തരീക്ഷസ്ഥിതി ) എന്ന വാക്കുകൊണ്ട് വിവക്ഷിക്കുന്നതെങ്കിൽ ദീർഘനാളുകളെടുത്ത് സംഭവിക്കുന്ന മാറ്റങ്ങളെ ക്ലൈമറ്റ് (കാലാവസ്ഥ) എന്ന വാക്കുകൊണ്ടാണ് ഇംഗ്ലീഷിൽ വിവക്ഷിക്കുക. ഇതിനു രണ്ടിനും മലയാളത്തിൽ കാലാവസ്ഥ എന്നു തന്നെയാണ് പറയുന്നത്.  എടുത്തുപറയാത്തിടത്തോളം കാലാവസ്ഥ എന്നു വിവക്ഷിക്കുന്നത് ഭൂമിയിലെ കാലാവസ്ഥയെയാണ്.

## അവലംബം

വർഗ്ഗം:കാലാവസ്ഥ
വർഗ്ഗം:അന്തരീക്ഷസ്ഥിതി
ബാക്ട്രോസോറസ്

അന്ത്യ ക്രിറ്റേഷ്യസ് കാലത്ത് ജീവിച്ചിരുന്ന ഒരു ദിനോസർ ആണ് **ബാക്ട്രോസോറസ്**. ഹദ്രോസറോയിഡ് കുടുംബത്തിൽ പെട്ട ഇവ ഈ വിഭാഗത്തിലെ ആദ്യ കാല ദിനോസറുകളിൽ ഒന്നാണ്. ഫോസ്സിൽ കണ്ടു കിട്ടിയിടുള്ളത് ചൈനയിൽ നിന്നും ആണ്. പേരിന്റെ അർഥം ഗദ ധാരി ആയ പല്ലി എന്നാണ്. 

## ശാരീരിക ഘടന
ഏകദേശം 20 അടി നീളവും , നാലു കാലിലും നിൽക്കുംപ്പോൾ 6.6 അടി പൊക്കവും ഉണ്ടായിരുന്ന, ഇവയ്ക്ക് ഉദേശം 1.1 മുതൽ 1.5 വരെ ടൺ ഭാരം ആണ്. ഇവയുടെ മുഴുവൻ ഫോസ്സിൽ ഇത് വരെ കണ്ടു കിട്ടിയിടില്ല എങ്കിലും ഈ വിഭാഗത്തിലെ ആദ്യ കാല ദിനോസറുകളിൽ ഏറ്റവും കുടുതൽ ഫോസ്സിൽ കിട്ടിയതും ഏറ്റവും നന്നായി പഠിക്കാൻ സാധിച്ചതുമായ ദിനോസർ ഇവയാണ്. ഇവ തലയിൽ ആവരണം ഉള്ള വിഭാഗം ആണോ അല്ലെയോ എന്ന് ഇത് വരെ തീർച്ച ആയിട്ടില്ല.

## ട്യൂമർ
ദിനോസറുകളിൽ  വിവിധ തരം ട്യൂമർ ഉണ്ടായിരുന്നതായി സ്ഥിരിക്കരിച്ച ഒരു ദിനോസർ ആണ് ഇവ. നാലു വ്യത്യസ്ത തരം ട്യൂമർ ഇവയുടെ ഫോസ്സിൽ എല്ല്ലുകളിൽ നിന്നും വേർതിരിച്ചു എടുക്കാൻ സാധിച്ചിട്ടുണ്ട്.  ജനിതക പ്രശ്നം ആണോ അതോ പാരിസ്ഥിതികമായ കാരണങ്ങൾ ആണോ ഇതിനു പിന്നിൽ എന്ന് അറിയാൻ ഇപ്പോൾ നിവർത്തിയില്ല.

## അവലംബം

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
പനിയാരം

ഒരു ദക്ഷിണേന്ത്യൻ പലഹാരമാണ് **പനിയാരം**. ഇഡ്ഡലിയ്ക്കും ദോശയ്ക്കും തയ്യാറാക്കുന്നതു പോലെ അരിയും ഉഴുന്നും ചേർത്ത് അരച്ച് വെച്ച മാവിൽ കറിവേപ്പിലയും മല്ലിയിലയും സവാളയും ചെറുകഷണങ്ങളായി അരിഞ്ഞതും ചേർത്തിളക്കി ഉണ്ണിയപ്പച്ചട്ടിയിൽ ഉള്ളതു പോലെ കുഴികൾ ഉള്ള പാത്രത്തിൽ കോരിയൊഴിച്ചാണ് പനിയാരം ഉണ്ടാക്കുന്നത്. പാത്രം ചൂടായിക്കഴിഞ്ഞതിനു ശേഷം കുഴികളിൽ എണ്ണ പുരട്ടിയ ശേഷമാണ് മാവ് ഒഴിക്കുന്നത്. ഒരു വശം മൊരിഞ്ഞ ശേഷം ശ്രദ്ധയോടെ തിരിച്ചിട്ട് മറുവശവും മൂപ്പിച്ചെടുക്കുന്നു. തമിഴ്‌നാട്ടിൽ കുഴിപ്പനിയാരം എന്നറിയപ്പെടുന്ന ഈ പലഹാരത്തിന് പദ്ദു, ഗുളിയാപ്പ, ഗുണ്ടുപൊംഗലു തുടങ്ങിയ പേരുകളുമുണ്ട്.

## ചിത്രസഞ്ചയം

File:A visual of Kuzhi paniyaram making.JPG
File:A shot of Kuzhi paniyaram making.JPG
File:Kuzhi Paniyaram.jpg


## പുറത്തേക്കുള്ള കണ്ണികൾ

*കുഴി പനിയാരം തയ്യാറാക്കുന്ന വീഡിയോ – വിക്കിമീഡിയ കോമൺസ്

വർഗ്ഗം:ഇന്ത്യൻ ഭക്ഷണവിഭവങ്ങൾ
ടെസ്റ്റ് ക്രിക്കറ്റിലെ ട്രിപ്പിൾ സെഞ്ച്വറികളുടെ പട്ടിക

ക്രിക്കറ്റിൽ **ട്രിപ്പിൾ സെഞ്ച്വറി** എന്നാൽ ഒരു ബാറ്റ്സ്മാൻ ഒരു ഇന്നിങ്സിൽ മുന്നൂറോ അതിലധികമോ റൺസ് നേടുന്നതാണ്. ടെസ്റ്റ് ക്രിക്കറ്റ് ചരിത്രത്തിൽ  22 ബാറ്റ്സ്മാന്മാർ ട്രിപ്പിൾ സെഞ്ച്വറി നേടിയിട്ടുണ്ട്. ടെസ്റ്റ് പദവിയുള്ള 10 രാജ്യങ്ങളിൽ 7 രാജ്യങ്ങളിലും ട്രിപ്പിൾ സെഞ്ച്വറി നേടിയ കളിക്കാരുണ്ട്. ബംഗ്ലാദേശ്, സിംബാബ്‌വെ എന്നീ രാജ്യങ്ങളിലെ കളിക്കാർ ഇതുവരെ ഒരു ട്രിപ്പിൾ സെഞ്ച്വറിയും നേടിയിട്ടില്ല.

ഇംഗ്ലണ്ട് ക്രിക്കറ്ററായിരുന്ന ആൻഡി സാൻധാമാണ് ആദ്യമായി ടെസ്റ്റ് ക്രിക്കറ്റിൽ ട്രിപ്പിൾ സെഞ്ച്വറി നേടിയത്. ന്യൂസീലൻഡിന്റെ ബ്രണ്ടൻ മക്കല്ലമാണ് ഏറ്റവും അവസാനം ടെസ്റ്റ് ട്രിപ്പിൾ സെഞ്ച്വറി നേടിയത്. ഏറ്റവും കുറഞ്ഞ സമയത്തിനുള്ളിൽ ട്രിപ്പിൾ സെഞ്ച്വറി നേടിയത് ഇംഗ്ലീഷ് താരം വാലി ഹാമണ്ടാണ് (4 മണിക്കൂർ 48 മിനിറ്റ്). ഏറ്റവും കുറവ് പന്തുകളിൽ നിന്ന് ട്രിപ്പിൾ സെഞ്ച്വറി നേടിയ റെക്കോർഡ് ഇന്ത്യയുടെ വിരേന്ദർ സെവാഗിന്റെ പേരിലാണ് (278 പന്തുകളിൽ നിന്ന്).

ബ്രയാൻ ലാറ, ക്രിസ് ഗെയ്ൽ, വിരേന്ദർ സെവാഗ്, ഡൊണാൾഡ് ബ്രാഡ്മാൻ എന്നിവർ ഒന്നിലേറെ തവണ ട്രിപ്പിൾ സെഞ്ച്വറി നേടിയവരാണ്. ബ്രയാൻ ലാറ നേടിയ 400 റൺസാണ് അന്താരാഷ്ട്ര ടെസ്റ്റ് ക്രിക്കറ്റ് ചരിത്രത്തിലെ ഏറ്റവും ഉയർന്ന വ്യക്തിഗത സ്കോർ.

## സൂചകങ്ങൾ
* ***** ബാറ്റ്സ്മാൻ പുറത്താകാതെ നിന്നതിനെ സൂചിപ്പിക്കുന്നു
* **ടെസ്റ്റ്** ആ പരമ്പരയിലെ മൊത്തം ടെസ്റ്റ് മത്സരങ്ങളുടെ എണ്ണത്തെ സൂചിപ്പിക്കുന്നു
* **ഇന്നിങ്സ്** ബാറ്റ്സ്മാൻ ട്രിപ്പിൾ സെഞ്ച്വറി നേടിയ ഇന്നിങ്സിനെ സൂചിപ്പിക്കുന്നു
* **തീയതി** ആ മത്സരം ആരംഭിച്ച ദിവസത്തെ സൂചിപ്പിക്കുന്നു

## ട്രിപ്പിൾ സെഞ്ച്വറികൾ

## അവലംബം

വർഗ്ഗം:ക്രിക്കറ്റിലെ പട്ടികകൾ
ചാപ്റ്റേഴ്സ്

നവാഗതനായ സുനിൽ ഇബ്രാഹിം തിരക്കഥയെഴുതി സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ചാപ്റ്റേഴ്സ്***. ശ്രീനിവാസൻ, നിവിൻ പോളി, ഹേമന്ത് മേനോൻ, വിനീത് കുമാർ, ധർമ്മജൻ, ഷൈൻ, അജു വർഗ്ഗീസ്, രജിത്ത് മേനോൻ, ഗൗതമി നായർ, റിയ സൈറ, കെ.പി.എ.സി. ലളിത, ലെന എന്നിവർ ഉൾപ്പെടെ ഒരു വലിയ താരനിരയാണ് ചിത്രത്തിൽ അഭിനയിച്ചിരിക്കുന്നത്. ഏതെങ്കിലും രീതിയിൽ പരസ്പരം ബന്ധപ്പെട്ടു കിടക്കുന്ന നാല് അദ്ധ്യായങ്ങളായാണ് ചിത്രത്തിന്റെ ആഖ്യാനശൈലി.

കാംപസ് ഓക്സിനൊപ്പം ചേർന്ന് കുർബാൻ ഫിലിംസിന്റെ ബാനറിൽ ഷഫീർ സേട്ടാണ് ചിത്രം നിർമ്മിച്ചത്. മെജോ ജോസഫാണ് സംഗീതസംവിധാനം നിർവ്വഹിച്ചിരിക്കുന്നത്. ഛായാഗ്രഹണവും ചിത്രസംയോജനവും യഥാക്രമം കൃഷ് കൈമൾ, വി. സാജൻ എന്നിവർ കൈകാര്യം ചെയ്തിരിക്കുന്നു.

## അഭിനേതാക്കൾ
* ശ്രീനിവാസൻ – സേതു
* നിവിൻ പോളി – കൃഷ്ണകുമാർ
* വിനീത് കുമാർ – അരുൺ
* ഹേമന്ത് മേനോൻ – അൻവർ
* രജിത്ത് മേനോൻ – ശ്യാം
* വിജീഷ് – ജോബി
* അജു വർഗ്ഗീസ് – കാനു
* ധർമ്മജൻ – കണ്ണൻ
* ലെന – ആനി
* ഗൗതമി നായർ – പ്രിയ
* കെ.പി.എ.സി. ലളിത – ബസ്സിലെ വൃദ്ധ
* റിയ സൈറ – ജിൻസി
* ഷൈൻ – വിനോദ് (ചൂണ്ട)
* മജീദ് – കോയ
* ശിവജി ഗുരുവായൂർ – തോമസ്
* കലാഭവൻ ഷാജോൺ – ബസ് കണ്ടക്ടർ
* മണികണ്ഠൻ പട്ടാമ്പി – ചന്ദ്രപ്പൻ
* സാദിഖ് – കൃഷ്ണകുമാറിന്റെ അച്ഛൻ
* കലാഭവൻ ഹനീഫ് – ബ്രോക്കർ
* ചാലി പാല – പോലീസ് കോൺസ്റ്റബിൾ
* വനിത കൃഷ്ണചന്ദ്രൻ – കൃഷ്ണകുമാറിന്റെ അമ്മ
* മഞ്ജു കോട്ടയം
* കലാമണ്ഡലം രാധിക – ടീച്ചർ
* വിജയ് ബാബു – ബാങ്ക് മാനേജർ

## സംഗീതം

## പുറത്തേക്കുള്ള കണ്ണികൾ
* 
* 
* ''ചാപ്റ്റേഴ്സ്''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:നിവിൻ പോളി അഭിനയിച്ച ചലച്ചിത്രങ്ങൾ
വർഗ്ഗം:റഫീക്ക് അഹമ്മദിന്റെ ഗാനങ്ങൾ
ലാന ടേണർ

**ലാന ടേണർ** അമേരിക്കൻ ചലച്ചിത്രനടിയായിരുന്നു. അഭിനയമികവിനെക്കാളേറെ പ്രകടനപരതകൊണ്ട് ഒരു ഇതിഹാസ നടിയായി മാറിയ കലാകാരിയാണിവർ. 1921 ഫെബ്രുവരി 8-ന് ഇഡഹോയിലെ വാലസിൽ ജനിച്ചു. ചെറുപ്പത്തിലേതന്നെ നൃത്താഭിനയങ്ങൾ പരിശീലിച്ചുതുടങ്ങി. കൗമാരത്തിൽ കുടുംബത്തോടൊപ്പം ലോസ് ഏയ്ഞ്ചലസിൽ താമസിക്കവേ സംവിധായകനായ മെർവിൻ ലീ റോയിയുമായി പരിചയപ്പെടാൻ അവസരമുണ്ടായി.

## ചലച്ചിത്രനടി

അങ്ങനെ 1937-ൽ *ദെ വോണ്ട് ഫർഗറ്റ്* എന്ന ചിത്രത്തിലൂടെ ചലച്ചിത്രരംഗത്തെത്തി. അതിൽ പാവാടയും സ്വെറ്ററും ധരിച്ച് മദാലസയായി അഭിനയിച്ചത് *സ്വെറ്റർ ഗേൾ* എന്ന ഓമനപ്പേർ ഇവർക്കു നേടിക്കൊടുത്തു. 
*ലവ് ഫൈൻഡ്സ് ആൻഡ് ഹാർഡി (1938) 
*ദീസ് ഗ്ലാമർ ഗേൾസ് (1939) 
*സീഗ്ഫീൽഡ് ഗേൾ 
*സംവെയർ ഐ വിൽ ഫൈൻഡ് യു 
തുടങ്ങിയ ചിത്രങ്ങളിലൂടെ ഇവരുടെ വശ്യതയും ശരീരവടിവുകളും ആസ്വദിച്ച പ്രേക്ഷകർ രണ്ടാംലോകയുദ്ധകാലത്ത് *സ്വീറ്റർ ഗേൾ ഒഫ് വേൾഡ്വാർ കക* എന്ന പേരു നൽകി. 
*ദ് പോസ്റ്റ്മാൻ ആൾവെയ്സ് റിങ്ക്സ് ട്വൈസ് (1946), 
*ദ് ബാഡ് ആൻഡ് ദ് ബ്യൂട്ടിഫുൾ (1952) 
എന്നീ പ്രസിദ്ധ ചിത്രങ്ങളിലും മോശമല്ലാത്ത അഭിനയപാടവം പ്രകടിപ്പിച്ചു. 
*1957-ലെ പെയ്റ്റൺ പ്ലേസിലെ 
ഉന്മാദിനിയായ അമ്മയെ അവതരിപ്പിച്ച് ടേണർ അക്കാദമി നോമിനേഷൻ നേടിയെടുത്തു. 
*വി ഹൂ ആർ യങ് (1940) 
എന്ന മറ്റൊരു മികച്ച ചിത്രത്തിലും ഇവരുടെ അഭിനയമികവ് തെളിഞ്ഞുകാണാം. 
*ബിറ്റർ സ്വീറ്റ് ലവ് (1976) 
ആണ് ടേണറുടെ അവസാന ചിത്രം.

## വിവാദജീവിതം

തിരശ്ശീലയിലെന്നപോലെതന്നെ ജീവിതത്തിലും ഇവർ പുലർത്തിയ *മോശമായ വിശാലമനസ്കത* വിവാദങ്ങളുയർത്തി. ഏഴു തവണ വിവാഹിതയായി. എഴുപതുകളിൽ അതിഭാവുകത്വം നിറഞ്ഞ സംഗീതനാടകങ്ങൾ (ഓപ്പറ) നിർമ്മിക്കുന്നതിൽ ഉത്സുകയായി. 1982 മുതൽ 83 വരെ ഫാൽക്കൻ ക്രെസ്റ്റ് എന്ന ടെലിവിഷൻ സീരിയലിൽ അഭിനയിച്ചു ജനശ്രദ്ധ നേടി. 1983-ൽ ലാന, ദ് ലേഡി, ദ് ലെജെന്റ്, ദ് ട്രൂത്ത് എന്ന ജീവചരിത്രഗ്രന്ഥം പ്രസിദ്ധീകരിച്ചു. 1995 ജൂൺ 29-ന് കാലിഫോർണിയയിലെ സെഞ്ച്വറി സിറ്റിയിൽ നിര്യാതയായി.

## അവലംബം
*http://www.biography.com/people/lana-turner-9542242 
*http://www.cmgww.com/stars/turner/
*http://www.imdb.com/name/nm0001805/

വർഗ്ഗം:1921-ൽ ജനിച്ചവർ
വർഗ്ഗം: 1995-ൽ മരിച്ചവർ
വർഗ്ഗം:ഫെബ്രുവരി 8-ന് ജനിച്ചവർ
വർഗ്ഗം:ജൂൺ 29-ന് മരിച്ചവർ

വർഗ്ഗം:അമേരിക്കൻ ചലച്ചിത്ര നടിമാർ
നവ ഉദാരവത്കരണം

ആധുനിക സമൂഹത്തിൽ സ്വകാര്യ സംരംഭങ്ങളെ കൂടുതൽ പ്രോത്സാഹിപ്പിക്കൽ, സാമ്പത്തിക ഉദാരവത്കരണ നയങ്ങൾ സ്വീകരിക്കൽ, തുറന്ന വ്യാപാരത്തെ പ്രോത്സാഹിപ്പിക്കൽ എന്നിവയെ കൂട്ടത്തോടെ **നവ ഉദാരവത്കരണം** എന്ന് വിളക്കപ്പെടുന്നു. സ്വകാര്യവത്കരണത്തെ പ്രോത്സാഹിപ്പിക്കുന്ന സർക്കാർ നയങ്ങളെ സൂചിപ്പിക്കാൻ വ്യാപകമായി ഈ പദം ഉപയോഗിക്കുന്നു. 

1930കളുടെ അവസാനം യൂറോപ്പ്യൻ സാമ്പത്തിക വിദഗ്ദ്ധരാണ് സ്വകാര്യവത്കരണത്തിൽ ഊന്നിയുള്ള പുതിയ ഉദാരവത്കരണത്തെ പ്രോത്സാഹിപ്പിക്കാൻ ഈ പദം നിർവചിച്ചത്.
## അവലംബം


വർഗ്ഗം:സാമ്പത്തികം
കോവിദാരം

12 മീറ്ററോളം ഉയരം വയ്ക്കുന്ന ഒരു ചെറിയ മരമാണ് **കോവിദാരം**. . പൂക്കൾക്ക് ഓർക്കിഡ് പൂക്കളുമായി സാമ്യമുള്ളതിനാൽ ഓർക്കിഡ് മരം എന്നറിയപ്പെടുന്നു. തെക്കുകിഴക്ക് ഏഷ്യൻ വംശജനാണ്. അലങ്കാരവൃക്ഷമായി വളർത്തുന്നു. ഹമ്മിംഗ് ബേഡുകളെ ആകർഷിക്കാൻ ഈ മരം നട്ടുവളർത്താറുണ്ട്. കീടബാധ തീരെ കുറവാണ് മന്ദാരത്തിന്റെ അതേ ഇനത്തില്പെട്ട കൊവിദാരങ്ങളുടെ ഇലകളും മന്ദാരത്തിന്റേതിനോടു സമാനമാണ്.

## മറ്റു ഭാഷകളിലെ പേരുകൾ
Orchid Tree, Varigated Bauhinia • Hindi: Kachnar कचनार • Manipuri: চিঙথ্ৰাও Chingthrao • Marathi: kanaraj, kavidara, kanchan, rakta-kanchan • Malayalam: ചുവന്ന മന്ദാരം• Telugu: Bodanta, Daevakanchanamu • Kannada: arisinantige, ayata, bilikanjivala, irkubalitu • Bengali: ৰক্তকংচন Raktakanchan • Oriya: vau-favang, vaube, kachan • Khasi: Dieng long, Dieng tharlong • Assamese: Kotora, Kurol • Mizo: Vau-favang, Vaube, Vaufawang • Sanskrit: Ashmantaka, asphota, Chamarika, Chamari • Nepali: Takki, Koeralo 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## രസാദി ഗുണങ്ങൾ
രസം			:കഷായം

ഗുണം		:രൂക്ഷം

വീര്യം			:ഉഷ്ണം

വിപാകം		:കടു

## ഔഷധയോഗ്യ ഭാഗം
പട്ട, പുഷ്പം

## ഔഷധഗുണങ്ങൾ
ചുമ, ആസ്ത്മ, വയറിലെ അസുഖങ്ങൾ, തൊണ്ടവേദന, ത്വഗ്രോഗങ്ങൾ എന്നിവയ്ക്ക് മരുന്നായി ഉപയോഗിക്കുന്നു. ഉണങ്ങിയ മൊട്ടുകളും ഔഷധമായി ഉപയോഗിക്കുന്നുണ്ട്.

## ചിത്രശാല

File:Kovidaaram57 (4).JPG|കോവിദാരത്തിന്റെ തണ്ട്
File:Bauhinia purpurea12.JPG|ചുവന്ന മന്ദാരത്തിന്റെ പൂവ്


## അവലംബം

## പുറത്തേക്കുള്ള കണ്ണികൾ
*http://www.floridata.com/ref/b/bauh_var.cfm

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:ഏഷ്യയിലെ ഉദ്യാന സസ്യങ്ങൾ
വർഗ്ഗം:ചൈനയിലെ സസ്യജാലം
വർഗ്ഗം:ബുദ്ധമതത്തിലെ മരങ്ങൾ
വർഗ്ഗം:വിശുദ്ധ മരങ്ങൾ
വർഗ്ഗം:Fabaceae കുടുംബത്തിൽ ഉൾപ്പെടുന്ന സസ്യങ്ങൾ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
ആരമ്പുവള്ളി

ഇന്ത്യയിലെ ഏറ്റവും വലിയ വള്ളിച്ചെടിയായ **ആരമ്പുവള്ളി** മരങ്ങളുടെ ഏറ്റവും വലിയ ശത്രുവാണ്.  . തണ്ട് രോമാവൃതമാണ്. ഏറ്റവും വലിയ മരങ്ങളിൽ പോലും ചുറ്റിക്കയറി അവയെ ഞെരിച്ചുകൊല്ലുകയും അവയ്ക്കു മുകളിലെത്തി നിഴൽപരത്തുകയും ചെയ്യുന്ന ആരമ്പുവള്ളിയെ കാട്ടിലെ കുറ്റവാളികളിലൊന്നായി കണക്കാക്കുന്നു. ഇവയ്ക്ക് ഒന്നരമീറ്ററിലധികം ചുറ്റളവ് ഉണ്ടാവാറുണ്ട്. ഒട്ടകത്തിന്റെ കുളമ്പിന്റെ ആകൃതിയാണ് ഇലകൾക്ക്. വേനലിനവസാനം ഈ ചെടി പൂക്കുന്നു. പൂക്കൾക്ക് വെഌഅ നിറമാണ്. മഴക്കാലത്ത് വിളയും. കായ പൊട്ടുമ്പോൾ വലിയ ശബ്ദമുണ്ടാകും. തൊലിയിൽ 7ശതമാനവും തണ്ടിൽ 8 ശതമാനവും ടാനിൻ ഉണ്ട്. തോൽ ഊറയ്ക്കിടാൻ ഇത് ഉപയോഗിക്കുന്നു. ഇളംകായും വിത്തും കറിവയ്ക്കാൻ കൊള്ളാം. വിളഞ്ഞ വിത്തിന് കശുവണ്ടിയുടെ സ്വാദാണ്.

## മറ്റു ഭാഷകളിലെ പേരുകൾ
Maloo Creeper • Assamese: Nak kati lewa • Bengali: Chehur lata, Shimool • Hindi: मालू Malu, Jallaur, Jallur, Mahul • Kannada: Chambolli • Malayalam: Mottanvalli • Marathi: चम्बुली Chambuli • Nepali: भोर्ला Bhorla • Oriya: Siyali • Sanskrit: Asmantaka, Malanjhana • Tamil: Mandarai, Adda, Kattumandarai • Telugu: Madapu, Adattige 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*
## അവലംബം

## പുറത്തേക്കുള്ള കണ്ണികൾ
* http://www.hear.org/pier/species/bauhinia_vahlii.htm 
* http://hortuscamden.com/plants/view/bauhinia-vahlii-wight-arn
* ഔഷധഗുണങ്ങളെപ്പറ്റിയുള്ള ഗവേഷണങ്ങൾ

വർഗ്ഗം:ഔഷധസസ്യങ്ങൾ
വർഗ്ഗം:ഭക്ഷ്യയോഗ്യമായ കായ്കൾ ഉള്ള സസ്യങ്ങൾ
വർഗ്ഗം:പുഷ്പങ്ങൾ
വർഗ്ഗം:അലങ്കാരസസ്യങ്ങൾ
വർഗ്ഗം:കളകൾ
വർഗ്ഗം:കേരളത്തിലെ സസ്യജാലം
എഴുത്തുകളരി

കുട്ടികളെ  അക്ഷരങ്ങളും അറിവും അഭ്യസിപ്പിച്ചിരുന്ന വിദ്യാലയങ്ങളെ വിളിച്ചിരുന്നത്  ***<sub><big>എഴുത്തുകളരികൾ</big></sub>***  അഥവാ   ***എഴുത്തു പള്ളി***  എന്നായിരുന്നു.

ഇരുപതാം നൂറ്റാണ്ടിന്റെ ആദ്യ പകുതി വരെ ഇത്തരം കളരികൾ നിലനിന്നിരുന്നു. ഇത്തരം വിദ്യാലയങ്ങളിലെ അദ്ധ്യാപകനെ ആശാൻ  ( എഴുത്താശാൻ) അല്ലെങ്കിൽ  ***നാട്ടെഴുത്താശ്ശാൻ***  എന്നും   അദ്ധ്യാപികയെ   ***ആശാട്ടി***   എന്നും വിളിച്ചിരുന്നു. 

ആശാന്മാർ (അദ്ധ്യാപകർ) പഠിപ്പിച്ചിരുന്നതുകൊണ്ട് ''ആശാൻ'' *പള്ളിക്കൂടം* എന്നും ഈ വിദ്യാലയങ്ങളെ വിവക്ഷിച്ചിരുന്നു. കണിയാൻ സമുദായത്തിലുള്ളവരായിരുന്നു പൊതുവെ കേരളത്തിലെ പല ഭാഗങ്ങളിലും ആശാന്മാരായിരുന്നത്. മണൽ നിലത്തുവിരിച്ച് അതിൽ വിരൽ കൊണ്ട് എഴുതിയായിരുന്നു അദ്ധ്യയനം നടത്തിയിരുന്നത്.  വിദ്യാഭ്യാസ പുരോഗതിക്ക് അനുസൃതമായി  താളിയോലകൾ ഉപയോഗിച്ചും എഴുത്തും വായനയും അഭ്യസിപ്പിച്ചിരുന്നു. 

എഴുത്തുകൂടാതെ കണക്ക്, ജ്യോതിഷം മുതലായവയും ഇത്തരം കളരികളിലൂടെ അഭ്യസിപ്പിക്കാറുണ്ടായിരുന്നു.

എന്നാൽ  കഴി‍‍ഞ്ഞ രണ്ട് ശതകങളായി നായർ, തീയർ തുടങ്ങിയ സമുദായങ്ങളിലുള്ളവരും എഴുത്ത് കളരികൾ നടത്തിയിരുന്നു.

## ഇതും കാണുക
* കണിയാൻ
* കളരി
* തീയർ

## അവലംബം

വർഗ്ഗം:വിദ്യാഭ്യാസം
എഴുത്താശാൻ

എഴുത്തുകളരിയുടെ ഗുരുക്കന്മാരെ ആണ് എഴുത്താശാന്മാർ എന്ന് അറിയപ്പെടുന്നത്. ഗുരുകുല സമ്പ്രദായത്തിലൂടെ ആയിരുന്നു കേരളത്തിലെ ആദ്യകാല എഴുത്തു കളരികൾ പ്രവർത്തിച്ചിരുന്നത്. പുരാതനകാലം മുതൽ കേരളത്തിലെ   അബ്രാഹ്മണരായ സർവ്വ ജനങ്ങൾക്കും, ഈ പ്രദേശത്തെ ഗണക സമുദായക്കാർ അവരുടെ കളരികളിലൂടെ വിദ്യ പകർന്നു നൽകിയിരുന്നതിനാൽ, എഴുത്താശ്ശാൻ എന്ന് അറിയപ്പെട്ടിരുന്നു. സംസ്കൃതം, ഗണിതം, ജ്യോതിഷം, ആയുർവേദം എന്നിവയിലുള്ള ഇവരുടെ പാണ്ഡ്യത്യം മൂലം അവർക്ക് ഗുരുക്കന്മാരുടെ സഥാനമാണു കൽപ്പിച്ച് നൽകിയിരുന്നത്. ഇവരിൽ നിലെത്തെഴുത്ത് വിദ്യ അഭ്യസ്സിപ്പിച്ചിരുന്ന സത്രീകളെ പൊതുവെ ആശാട്ടി എന്ന് അഭിസംബോധന ചെയ്തിരുന്നു.

എന്നാൽ പതിനെട്ടാം നൂറ്റാണ്ടോടു  കൂടി വിദ്യാഭ്യാസം നേടിയ മറ്റ് സമുദായങളിലുള്ള ചിലരും എഴുത്താശാന്മാരായി പ്രവർത്തിച്ചിരുന്നതായിക്കാണാം.

## ഇവയും കാണുക
* എഴുത്തുകളരി
* തീയർ
* എഴുത്താശാൻ മൊബൈൽ ആപ്
* കണിയാൻ
* കളരി

## അവലംബം

വർഗ്ഗം:വിദ്യാഭ്യാസം
ആന്റിഗ്വ റിക്രിയേഷൻ ഗ്രൗണ്ട്

ആന്റിഗ്വ ആന്റ് ബാർബുഡയുടെ ദേശീയ സ്റ്റേഡിയമാണ് **ആന്റിഗ്വ റിക്രിയേഷൻ ഗ്രൗണ്ട്**. ആന്റിഗ്വ ദ്വീപിലെ സെന്റ് ജോൺസിലാണ് ഈ സ്റ്റേഡിയം സ്ഥിതി ചെയ്യുന്നത്. വെസ്റ്റ് ഇൻഡീസ് ക്രിക്കറ്റ് ടീം, ആന്റിഗ്വ ആന്റ് ബാർബുഡ ദേശീയ ഫുട്ബോൾ ടീം എന്നീ ടീമുകൾ ഈ സ്റ്റേഡിയം ഉപയോഗിക്കുന്നുണ്ട്. ഇത് കൂടാതെ അത്ലട്ടിക്സ് മത്സരങ്ങളും ഈ സ്റ്റേഡിയത്തിൽ നടക്കാറുണ്ട്.

ടെസ്റ്റ് ക്രിക്കറ്റ് പദവിയുള്ള സ്റ്റേഡിയമാണിത്.. 1981ൽ ഇംഗ്ലണ്ടും വെസ്റ്റ് ഇൻഡീസും തമ്മിലായിരുന്നു ആദ്യത്തെ ടെസ്റ്റ്‌ മത്സരം. 52-ാമത്തെ ടെസ്റ്റ്‌ ക്രിക്കറ്റ് സ്റ്റേഡിയമാണ് ഇത്. പൊതുവെ ബാറ്റിങ്ങിന് അനുകൂലമായ പിച്ചാണ് ഇവിടെയുള്ളത്. 

2007ലെ ലോകകപ്പിനുവേണ്ടി മറ്റൊരു ക്രിക്കറ്റ് സ്റ്റേഡിയം നിർമിച്ചതിനാൽ ഈ സ്റ്റേഡിയം വിസ്മരിക്കപ്പെട്ടു.

ടെസ്റ്റ് ക്രിക്കറ്റിൽ മൂന്ന് ട്രിപ്പിൾ സെഞ്ച്വറികൾ ഈ ഗ്രൗണ്ടിൽ കുറിക്കപ്പെട്ടിട്ടുണ്ട്.

## അവലംബം

വർഗ്ഗം:വെസ്റ്റ് ഇൻഡീസിലെ ക്രിക്കറ്റ് സ്റ്റേഡിയങ്ങൾ
മുടിപ്പേച്ച്

മുടിയേറ്റിന്റെ ഒരു രൂപഭേദമാണ് **മുടിപ്പേച്ച്.**ഭൈരവീ ഭൈരവ യുദ്ധ സങ്കല്പത്തിലാണ് തിരുമുടിയെടുപ്പ് ഉത്സവത്തിന്റെ ഭാഗമായി പേച്ച് നടത്തുന്നത്. ഭൈരവിയുടെയും വീരഭദ്രന്റെയും മുടികൾ കളത്തിൽ ചുവടുകൾ വയ്ക്കും. പ്രത്യേക വാദ്യോപകരണത്തിൽ കരടി കൊട്ടിന്റെ താളത്തിലായിരിക്കും ഭൈരവീ ഭൈരവ യുദ്ധം. ഒടുവിൽ ദാരികനെ നിഗ്രഹിക്കുന്ന സങ്കല്പത്തിൽ ഭൈരവി തൂണുകളിൽ ചൂരൽകൊണ്ട് ശക്തിയായി അടിക്കും. ഇതിനിടെ തിരുമുടിയും എഴുന്നള്ളിച്ച് ക്ഷേത്രത്തെ പ്രദക്ഷിണവും ചെയ്യും. 'കരടികൊട്ടി'ന്റെ താളത്തിൽ ചുവടുവച്ചാണ് മുടിപ്പേച്ച്. പ്ലാവിൻതടിയിൽ തീർത്ത പേച്ചുമുടിയേന്തി, ചുവടുവച്ച് ഭൈരവീ-ഭൈരവ യുദ്ധ സങ്കൽപത്തിലാണ് മുടിപ്പേച്ച് നടത്തുന്നത്. കരടികൊട്ടിന്റെ താളം അകമ്പടിയേകും. മുഖവും മാർചട്ടയുമുള്ള പേച്ചുമുടികളിൽ ഒരെണ്ണം ഭദ്രകാളിയുടേതും മറ്റു രണ്ടെണ്ണം ദാരികന്റേതുമാണ്. മുടിപ്പേച്ചിനു ശേഷം തിരുമുടിയെഴുന്നള്ളത്ത് നടക്കും.
## മുടിപ്പേച്ച് നടക്കുന്ന പ്രധാന ക്ഷേത്രങ്ങൾ
*പേരിശ്ശേരി പഴയാറ്റിൽ ദേവീക്ഷേത്രത്തിൽ ആറുവർഷത്തിലൊരിക്കൽ നടത്തുന്ന തിരുമുടിയെടുപ്പിന്റെ ഭാഗമായി മുടിപ്പേച്ച് നടക്കും.
*മണ്ണടി ദേവി ക്ഷേത്രം ത്തിൽ എല്ലാവർഷവും കുംഭ മാസത്തിൽ ഉച്ചബലി (ക്ഷേത്ര ഉത്സവ) ദിവസം തിരുമുടിപ്പേച്ച് നടക്കും.
*കായംകുളം,കൃഷ്ണപുരം,ഞക്കനാൽ,തുമ്പിള്ളിൽ ശ്രീ ഭദ്രകാളീ ക്ഷേത്രത്തിൽ മകരമാസത്തിലെ അവിട്ടം നാളിൽ മുടിപ്പേച്ചു നടക്കും.                         *പട്ടാഴി ദേവീ ക്ഷേത്രത്തിൽ എല്ലാവർഷവും കുംഭമാസത്തിലെ തിരുവാതിര നാളിൽ ഭദ്രകാളിമുടി എഴുന്നള്ളിപ്പും പേച്ചും നടക്കും.

## മുടിപ്പേച്ച് കലാകാരന്മാർ
*പട്ടാഴി ഗോപാലകൃഷ്ണൻ - കരടികൊട്ട്
*പന്നിവിഴ രാമാനുജൻ നായർ - ചുട്ടി
*പട്ടാഴി രാജു, പട്ടാഴി പുഷ്ക്കരൻ -ദാരിക-ഭദ്രകാളി വേഷധാരികൾ 
## അവലംബം


വർഗ്ഗം:കേരളത്തിലെ തനതു കലകൾ
വർഗ്ഗം:കേരളത്തിലെ അനുഷ്ഠാനകലകൾ
കളരി

ലഘുചിത്രം|

കേരളത്തിൽ നിലനിന്നിരുന്ന  ആയോധന വിദ്യകൾ അഭ്യസിപ്പിച്ചിരുന്ന സ്ഥലമാണ് **കളരി**. കളരികളിൽ മർമ്മവിദ്യകൾ കളരിപ്പയറ്റ് തുടങ്ങിയ പല അഭ്യാസങ്ങളും പഠിപ്പിച്ചിരുന്നു.കടത്തനാട്ടിലെ കളരികൾ ചരിത്ര പ്രശസ്തമാണ്. കളരി എന്ന വാക്കു തന്നെ സൈനികാഭ്യാസത്തിനുള്ള സ്ഥലം എന്നർഥം വരുന്ന ഖലൂരിക എന്ന സംസ്കൃത പദത്തിൽ നിന്നുമാണ് മലയാളത്തിലെത്തിയത് എന്ന് അഭിപ്രായമുണ്ട്. എം.ഡി. രാഘവൻ രചിച്ച ഫോക് പ്ലേയ്സ് ആൻഡ് ഡാൻസസ് എന്ന ഗ്രന്ഥത്തിലാണ് ഇത് ആദ്യമായി ഉന്നയിച്ചുകാണുന്നത്. എന്നാൽ അതിനേക്കാൾ മുൻപ് തന്നെ കളം, മുതുമരത്തുമൺ കളരി എന്നീ പ്രയോഗങ്ങൾ സംഘകാലത്തിലെ കൃതിയായ പത്തുപാട്ടിൽ കാണുന്നുമുണ്ട്. ഭാരതത്തിൽ ആയുധാഭ്യാസത്തിനും വ്യായാമത്തിനുമായി ഇത്തരം കേന്ദ്രങ്ങൾ പലപ്രദേശങ്ങളിലും നിലനിന്നിരുന്നതായും അവ പ്രാദേശികനാമങ്ങളിൽ അറിയപ്പെട്ടിരുന്നതായും കാണാം . സാമൂഹിക വ്യവസ്ഥയുടെ ഭാഗമായി രൂപം കൊണ്ട ഇത്തരം കേന്ദ്രങ്ങളെ അവയിലെ പരിശീലന സമ്പ്രദായങ്ങളുടേയും ആയോധനമുറകളുടേയും അടിസ്ഥാനത്തിൽ പരിശോധിക്കുമ്പോൾ കേരളത്തിലെ കളരികൾ വ്യത്യസ്തത പുലർത്തുന്നു. 

## മെയ്ക്കളരി
ആയോധന കല  അഥവാ കായികാഭ്യാസം നൽകിയിരുന്ന വിദ്യാകേന്ദ്രങ്ങളെ മെയ്ക്കളരി എന്ന് വിളിച്ചിരുന്നു. ഇത്തരം കളരികളുടെ ഗുരുക്കന്മാരെ  കളരി പണിക്കർ അഥവാ കളരി കുറുപ്പ് എന്നാണു അറിയപ്പെട്ടിരുന്നതും ചില പ്രദേശങ്ങളിൽ കളരി അദ്ധ്യാപകരെ ഗുരുക്കൾ എന്നും അഭിസംബോധന ചെയ്തിരുന്നു.

## എഴുത്ത് കളരി

കേരളത്തിൽ പഴയകാലത്ത് കുട്ടികളെ എഴുത്ത്പഠിപ്പിച്ചിരുന്ന സ്ഥലങ്ങളെയാണു എഴുത്തുകളരി എന്നറിയപ്പെട്ടിരുന്നത്. മണൽ നിലത്ത് വിരിച്ച് അതിൽ വിരലു കൊണ്ട്  എഴുതി പഠിപ്പിക്കുന്നു. കണിയാർ , കളരി പണിക്കർ  സമുദായക്കാരായിരുന്നു പ്രാചീന കാലം മുതൽ കേരള ജനതയ്ക്ക് അറിവു പകർന്നു നൽകിയിരുന്നതു. അതിനാൽ ഇവരെ തിരുവിതാംകൂർ പ്രദേശത്തു ആശാൻ എന്ന സഥാനപ്പേരിൽ അറിയപ്പെട്ടിരുന്നു.മലബാർ മേഖലയിൽ എഴുത്താശാൻ, നിലത്തെഴുത്താശാൻ ഗുരുനാഥൻ എന്നും അറിയപ്പെട്ടിരുന്നു.

## ഇതുകൂടി കാണുക
*കളരിപ്പയറ്റ്
*മർമ്മാണി വൈദ്യം
വർഗ്ഗം:ആയോധനകല
ഫ്രെഡറിക് ജാക്സൺ ടേണർ

**ഫ്രെഡറിക് ജാക്സൺ ടേണർ** അമേരിക്കൻ ചരിത്രകാരനായിരുന്നു. യു.എസ്. ചരിത്രപഠനരീതിക്ക് കാതലായ മാറ്റത്തിനു വഴിതെളിച്ച ഫ്രോണ്ടിയർ ഹൈപ്പോത്തെസിസ് (frontier hypothesis) എന്ന രീതിശാസ്ത്രത്തിന്റെ ഉപജ്ഞാതാവ്. ഇത് *ടേണർ തീസിസ്* എന്ന പേരിലും അറിയപ്പെടുന്നു. ആൻഡ്രൂ ജാക്സൺന്റെയും മേരി ടേണറുടെയും മകനായി യു.എസ്സിൽ വിസ്കോൺസിൻ-ലെ പോർട്ടേജിൽ 1861 നവംബർ 14-ന് ഇദ്ദേഹം ജനിച്ചു. പിതാവ് ഒരു പത്രപ്രവർത്തകനും രാഷ്ട്രീയ പ്രവർത്തകനും പ്രാദേശിക ചരിത്രകാരനും ആയിരുന്നു. 

## ചരിത്രഗവേഷകൻ

മെച്ചപ്പെട്ട പ്രാഥമിക വിദ്യാഭ്യാസം ലഭിച്ച ടേണർ വിസ്കോൺസിൻ സർവകലാശാലയിൽനിന്ന് 1884-ൽ ബിരുദവും 1888-ൽ എം.എ. ബിരുദവും സമ്പാദിച്ചു. കുറച്ചുകാലം പത്രപ്രവർത്തകനായും പ്രവർത്തിച്ചു. ജോൺ ഹോപ്കിൻസ് സർവകലാശാലയിൽ നിന്ന് ഇദ്ദേഹം 1890-ൽ ഡോക്ടറേറ്റ് നേടി. "ദ് ക്യാരക്റ്റർ ആൻഡ് ഇൻഫ്ളുവൻസ് ഒഫ് ദി ഇന്ത്യൻ ട്രേഡ് ഇൻ വിസ്കോൺസിൻ എന്നതായിരുന്നു ഗവേഷണ വിഷയം. 1889 നവംബർ 25-ന് ഷിക്കാഗോയിലെ കരോലിന മെയ് ഷെർവുഡിനെ ഇദ്ദേഹം വിവാഹം കഴിച്ചു. വിസ്കോൺസിൻ സർവ്വകലാശാലയിൽ ഇദ്ദേഹം 1889 മുതൽ 92 വരെ ചരിത്രത്തിന്റെ പ്രൊഫസറായും 1892 മുതൽ 1910 വരെ അമേരിക്കൻ ചരിത്രത്തിന്റെ പ്രൊഫസറായും സേവനമനുഷ്ഠിച്ചു. 1909-ൽ ഇദ്ദേഹം *അമേരിക്കൻ ഹിസ്റ്റോറിക്കൽ അസ്സോസിയേഷ*ന്റെ പ്രസിഡന്റായി. 1910 മുതൽ 15 വരെ അമേരിക്കൻ ഹിസ്റ്റോറിക്കൽ റിവ്യൂവിന്റെ പത്രാധിപസമിതി അംഗമായിരുന്നു. 1910 മുതൽ 24-ൽ സർവീസിൽ നിന്നു പിരിയുന്നതുവരെ ഇദ്ദേഹം ഹാർവാഡ് സർവകലാശാലയിൽ പ്രൊഫസറായിരുന്നു.

## പ്രധാന ഗവേഷണ ഗ്രന്ഥങ്ങൾ

ഷിക്കാഗോയിൽ സംഘടിപ്പിച്ച *അമേരിക്കൻ ഹിസ്റ്റോറിക്കൽ അസ്സോസിയേഷ*ന്റെ പ്രത്യേക സമ്മേളനത്തിൽ 1893 ജൂലൈ. 12-ന് ഇദ്ദേഹം *ദ് സിഗ്നിഫിക്കൻസ് ഒഫ് ദ് ഫ്രോണ്ടിയർ ഇൻ അമേരിക്കൻ ഹിസ്റ്ററി* എന്ന ഗവേഷണ പ്രബന്ധം അവതരിപ്പിച്ചു. ഇതിലാണ് ഇദ്ദേഹം അമേരിക്കൻ ചരിത്രപഠനത്തിനായി *ഫ്രോണ്ടിയർ ഹൈപ്പോത്തെസിസ്* എന്ന നൂതന രീതി അവതരിപ്പിച്ചത്. പരിതഃസ്ഥിതികളുടെ സ്വാധീനത്തിന് പ്രാധാന്യം നൽകിക്കൊണ്ടുള്ള ചരിത്രപഠനരീതിയാണ് ഇദ്ദേഹം നൂതനമായി അവലംബിച്ചത്. 
*ദ് ഫ്രോണ്ടിയർ ഇൻ അമേരിക്കൻ ഹിസ്റ്ററി (1920) 
*ദ് സിഗ്നിഫികൻസ് ഒഫ് സെക്ഷൻസ് ഇൻ അമേരിക്കൻ ഹിസ്റ്ററി (1932) 
*ദി യുണൈറ്റഡ് സ്റ്റേറ്റ്സ്, 1830-1850 (1935) 
എന്നീ ഗവേഷണ ഗ്രന്ഥങ്ങൾ പ്രസിദ്ധീകരിച്ചിട്ടുണ്ട്. 1927-ൽ ഇദ്ദേഹം ഹെന്റി ഇ. ഹന്റിങ്ടൺ ലൈബ്രറിയിൽ റിസർച്ച് അസോസിയേറ്റ് ആയി സേവനമനുഷ്ഠിച്ചു.

## മരണാനന്തരം പുലിറ്റ്സർ സമ്മാനം

1932 മാർച്ച് 14-ന് ഇദ്ദേഹം പസാദിനയിൽ മരണമടഞ്ഞു. *ദ് സിഗ്നിഫിക്കൻസ് ഒഫ് സെക്ഷൻസ് ഇൻ അമേരിക്കൻ ഹിസ്റ്ററി* എന്ന ഗ്രന്ഥത്തിന് മരണാനന്തരം 1933-ൽ പുലിറ്റ്സർ സമ്മാനം ലഭിച്ചു.

## അവലംബം
*http://www.britannica.com/EBchecked/topic/610263/Frederick-Jackson-Turner
*http://www.answers.com/topic/frederick-jackson-turner

വർഗ്ഗം:1861-ൽ ജനിച്ചവർ
വർഗ്ഗം: 1932-ൽ മരിച്ചവർ
വർഗ്ഗം:നവംബർ 14-ന് ജനിച്ചവർ
വർഗ്ഗം:മാർച്ച് 14-ന് മരിച്ചവർ

വർഗ്ഗം:പുലിറ്റ്സർ പുരസ്കാര ജേതാക്കൾ
വർഗ്ഗം:അമേരിക്കൻ ചിത്രകാരന്മാർ
ലുക്രീഷ്യ

റോമാസാമ്രാജ്യത്തിന്റെ ചരിത്രത്തിൽ പരാമർശിക്കപ്പെടുന്ന ഒരു വനിതയാണ് **ലുക്രീഷ്യ**. ഗ്രീക്ക് ചരിത്രകാരനായ ഡയോനിഷ്യസും റോമൻകാരനായ ലിവിയും പറഞ്ഞത് പ്രകാരം റോമൻ ചക്രവർത്തീപുത്രൻ സെക്സ്റ്റസ്  ലുക്രീഷ്യയെ ബലാത്സംഗത്തിനിരയാക്കിയതും തുടർന്ന് അവളുടെ മരണവുമാണ് റോമാസാമ്രാജ്യത്തിന്റെ തകർച്ചയ്ക്ക് വഴിവച്ചത്. ഇവളുടെ മരണം റോമിലെ അവസാന രാജാവായ ലൂഷ്യസിന്റെ കിരാതഭരണത്തിനെതിരായി ജനവികാരമിളക്കി വിടുകയും സാമ്രാജ്യത്തിനെ തകർച്ചയിലെത്തിക്കുകയും ചെയ്തു. ഇവളുടെ മരണം പടിഞ്ഞാറൻ നാടുകളിലെ ഒട്ടനവധി കലാസൃഷ്ടികളെ സ്വാധീനിച്ചിട്ടുണ്ട്.

## അവലംബം

## പുറത്തേക്കുള്ള കണ്ണികൾ

വർഗ്ഗം:റോമിന്റെ ചരിത്രം
വർഗ്ഗം:റോമാ സാമ്രാജ്യം
വർഗ്ഗം:ആത്മഹത്യ ചെയ്തവർ
നളിനി മലാനി

രാജ്യാന്തര തലത്തിൽ പ്രശസ്തയായ ഇന്ത്യയിലെ ആദ്യ തലമുറ വിഡിയോ ആർട്ടിസ്റ്റുകളിലൊരാളാണ് **നളിനി മലാനി**(ജനനം: 1946)
## ജീവിതരേഖ
ഇന്ത്യ വിഭജന സമയത്ത് കറാച്ചിയിൽ നിന്ന് ഇന്ത്യയിലേക്ക് അഭയാർഥിയായി എത്തി. അഭയാർഥി ജീവിതത്തിന്റെ കൊടും ക്ളേശങ്ങൾ നിറഞ്ഞ കുട്ടിക്കാലമാണ് നളിനിയിലെ കലാകാരിയെ രൂപപ്പെടുത്തിയത്. മുംബൈ ജെജെ സ്കൂൾ ഓഫ് ആർട്സിൽ നിന്ന് ഡിപ്ളോമ എടുത്തു. ഫ്രഞ്ച് ഗവൺമെന്റിന്റെ സ്കോളർഷിപ്പോടെ പാരീസിൽ ഫൈൻ ആർട്സ് പഠനം നടത്തി.
## പ്രദർശനങ്ങൾ
* പ്രോസ്പെക്ട് 1, യു.എസ് ബിനാലെ ന്യൂ ഓർലിയൻസ് (സോളോ)2008  	
* സിഡ്നി ബിനാലെ,  യു.എസ്.എ (solo) 2008,	
* 52 വെനീസ് ബിനാലെ, 2007 	  		
* 51st വെനീസ് ബിനാലെ, 2005, 	  		
* ഏഴാം ഷാർജ ബിനാലെ, 2005 		
* ക്രോസിംഗ് കറന്റ്സ്, വീഡിയോ ആർട്ട്, ലളിത കലാ അക്കാദമി ഗ്യാലറി, ഡൽഹി 2004 	  		
* ഇസ്താൻബൂൾ ബിനാലെ, 2003 	  			
* ഏഷ്യാ പസിഫിക് ട്രിനലെ, ആസ്ത്രേലിയ, 2002 - 2003 	  	
* മൂന്നാം ക്വാങ്ജു ബിനാലെ, ദക്ഷിണ കൊറിയ, 2000 	  			
* ഏഴാം ഹവാന ബിനാലെ, 2000 	  				  			
* രണ്ടാം ഏഷ്യാ പസിഫിക് ട്രിനലെ, ആസ്ത്രേലിയ 1996 	  	
* ആദ്യ ജൊഹാന്നസ്ബർഗ്ഗ് ബിനാലെ1995 	  			
*കൊച്ചി-മുസിരിസ് ബിനാലെ, വിഡിയോ ആർട് 2012

## അവലംബം

## പുറം കണ്ണികൾ
*വെബ്സൈറ്റ്
*കൊച്ചി-മുസിരിസ് ബിനാലെയിൽ 

വർഗ്ഗം:കലാകാരന്മാർ
വർഗ്ഗം:1946-ൽ ജനിച്ചവർ
ജോനാസ് സ്റ്റാൾ

പ്രസിദ്ധനായ ഡച്ച് ദൃശ്യകലാകാരനാണ്  **ജോനാസ് സ്റ്റാൾ**(ജനനം :1981). രാഷ്ട്രീയവും ദർശനങ്ങളും തമ്മിലുള്ള ബന്ധമാണ് ഡച്ച് ദൃശ്യകലാകാരനായ ജോനാസിന്റെ സൃഷ്ടികളുടെ കേന്ദ്ര പ്രമേയം. ജനാധിപത്യത്തിൻറെ നാലാം തൂണായാണ് ഇദ്ദേഹം  കലകളെ കാണുന്നത്.  മുപ്പത്തിയൊന്നുകാരനായ ഈ ആക്ടിവിസ്റ്റ് - ആർട്ടിസ്റ്റ്,  ന്യൂ വേൾഡ് സമ്മിറ്റ് ഇൻഷ്യേറ്റീവിന്റെ സ്ഥാപകനാണ്. 
## ജീവിതരേഖ
നെതർലാൻഡ്സിൽ 1981ലാണ് ജോനാസ് സ്റ്റാളിൻറെ ജനനം. സ്മാരകങ്ങളെ സംബന്ധിച്ച കലയിൽ നെതർലാൻഡ്സിലും അമേരിക്കയിലുമായി  പഠനം. ലെയ്ഡൻ സർവകലാശാലയിൽ ഗവേഷണ വിദ്യാർഥിയാണു ജോനാസ്. 

പൊതു ഇടങ്ങളിലുള്ള കലയുടെ ഇടപെടലുമായിട്ടാണു ജോനാസ് ശ്രദ്ധേയനാകുന്നത്. വലതുപക്ഷ രാഷ്ട്രീയക്കാരനായ ഗീർത്ത് വിൽഡറിനെ കഥാപാത്രമാക്കി ചെയ്ത ‘ദ് ഗീർത്ത് വിൽഡേഴ്സ് വർക്സ് എന്ന ശിൽപ പരമ്പരയുടെ പേരിൽ ജയിൽശിക്ഷ അനുഭവിച്ചിട്ടുണ്ട്. ലോകത്തെക്കുറിച്ചുള്ള വ്യക്തിയുടെ വികലമായ കാഴ്ചപ്പാടിനെ അടയാളപ്പെടുത്തുന്ന അസ്തിത്വമുള്ള കല സൃഷ്ടിക്കലാണു ജോനാസിൻറെ ലക്ഷ്യം. ക്ലോസ്ഡ് ആർക്കിടെക്ചർ എന്ന ഇദ്ദേഹത്തിന്റെ സൃഷ്ടി ഏറെ ശ്രദ്ധ നേടിയിരുന്നു. 
## പ്രദർശനങ്ങൾ
*ബർലിൻ ബിനാലെ
*പാരീസിലെ കാഡിസ്റ്റ് ആർട് എംപോറിയം
* ലണ്ടനിലെ ഡേവിഡ് ആർട് ഫൗണ്ടേഷൻ എന്നിവിടങ്ങളിൽ പ്രദർശനം നടത്തിയിട്ടുണ്ട്.  
#### *കൊച്ചി-മുസിരിസ് ബിനാലെയിൽ
ലഘുചിത്രം|കൊച്ചി-മുസിരിസ് ബിനാലെയിലെ ജോയുടെ ഇൻസ്റ്റളേഷനെ സംബന്ധിക്കുന്ന വിശദീകരണം
ജൊനാതൻ സ്റ്റാൾ കൊച്ചി-മുസിരിസ് ബിനാലെയിൽ ന്യൂ വേൾഡ് സമ്മിറ്റ്  എന്ന രാഷ്ട്രീയ ഇൻസ്റ്റളേഷനാണ് അവതരിപ്പിച്ചത്. വിവിധ രാജ്യങ്ങളിലായി നിരോധിക്കപ്പെട്ട 45  സംഘടനകളുടെ പതാകകളായിരുന്നു ഇൻസ്റ്റളേഷനിലുണ്ടായിരുന്നത്. ഇന്ത്യൻ ഗവൺമെന്റ് നിരോധിച്ച ഉൾഫ, ഇന്ത്യൻ മുജാഹിദ്ദീൻ തുടങ്ങിയ സംഘടനകളുടെ പതാകകളും ഇക്കൂട്ടത്തിലുണ്ടായിരുന്നു.പോലീസ് ഇടപെട്ട് ഇൻസ്റ്റലേഷന്റെ കുറച്ച് ഭാഗങ്ങൾ ഒഴിവാക്കി, കറുത്ത പെയിന്റടിച്ചു.  ഇന്ത്യൻ നിയമത്തിന്റെ പരിധിക്കുള്ളിലാണ് തന്റെ കലാസൃഷ്ടി എന്ന് ജൊനാഥൻ പ്രസ്താവനയിൽ അവകാശപ്പെട്ടു. ഇന്ത്യൻ ഭരണകൂടം നിരോധിച്ച രാഷ്ട്രീയ പ്രവർത്തനത്തെ അവതരിപ്പിക്കാനാണ് താൻ ശ്രമിച്ചതെന്നായിരുന്നു ജൊനാഥന്റെ വാദം. ഈ സംഘടനകളുടെ പ്രവർത്തനത്തെ താൻ ന്യായീകരിക്കുകയോ ഈ സംഘടനകളെ പ്രതിനിധീകരിക്കുകയോ ചെയ്യുന്നില്ലെന്നും ജൊ വ്യക്തമാക്കിയിട്ടുണ്ട്. ഏതെങ്കിലും സംഘടനകളുടെ പതാക കാണിക്കുകയല്ല പതാകകളുടെ ഒരവ്യക്ത കൊളാഷ് നിർമ്മിക്കുകയായിരുന്നു താനെന്ന് ജൊ മാധ്യമങ്ങളോട് പറഞ്ഞു. ന്യൂ വേൾഡ് സമ്മിറ്റ് ഇൻഷ്യേറ്റീവിന്റെ  കഴിഞ്ഞ രണ്ടു സമ്മിറ്റുകളിലും നിരോധിത സംഘടകളുടെ പ്രതിനിധികൾ പങ്കെടുത്തിരുന്നു. 2012 മേയിൽ ബെർലിനിൽ നടന്ന ആദ്യ സമ്മിറ്റിൽ നിരോധിക്കപ്പെട്ട നാല് സംഘടനകളുടെ പ്രതിനിധികളും അവരുടെ വക്കീലന്മാരും പങ്കെടുത്തിരുന്നു.  മൂന്നാമത്തെ സമ്മിറ്റാണ് കൊച്ചി-മുസിരിസ് ബിനാലെയുമായി ബന്ധപ്പെട്ട് ഈ മാർച്ചിൽ കൊച്ചിയിൽ നടക്കാനിരുന്നത്.

## അവലംബം

## അധിക വായനക്ക്
## പുറം കണ്ണികൾ
*വെബ്സൈറ്റ്
*Artist to hold summit of banned organisations at Kochi Biennale]
*work cut on police order

വർഗ്ഗം:ഡച്ച് ചിത്രകാരന്മാർ
വർഗ്ഗം:1981-ൽ ജനിച്ചവർ
ബ്രിട്ടീഷ് മാഗസിൻ, ഡെൽഹി

പുരാനി ദില്ലിയിൽ കശ്മീരി ഗേറ്റിനും ചെങ്കോട്ടക്കും ഇടക്കായി ലോതിയൻ റോഡിൽ ഡെൽഹി ജനറൽ പോസ്റ്റ് ഓഫീസിനടുത്ത് സ്ഥിതിചെയ്യുന്ന ചരിത്രസ്മാരകമാണ് **ബ്രിട്ടീഷ് മാഗസിൻ**. ബ്രിട്ടീഷ് ആധിപത്യകാലത്തെ വെടിക്കോപ്പുസംഭരണശാലയായിരുന്നു ഇത്. 1857-ലെ ലഹളസമയത്ത്, ഈ കെട്ടിടവും അതിലെ വെടിക്കോപ്പുകളും ലഹളക്കാരുടെ കൈവശം അകപ്പെടാതിരിക്കാൻ, കെട്ടിടത്തിന്റെ ചുമതലയുണ്ടായിരുന്ന ലെഫ്റ്റനന്റ് ഡോബ്സൺ വില്ലോബിയും സഹപ്രവർത്തകരും ഇത് സ്ഫോടനം നടത്തി തകർക്കുകയായിരുന്നു. 

പണ്ടുണ്ടായിരുന്ന വൻകെട്ടിടത്തിന്റെ അവശിഷ്ടങ്ങൾ, റോഡിന്റെ ഡിവൈഡറിൽ ഏതാണ്ട് 100 മീറ്ററോളം ഇടവിട്ട് തെക്കും വടക്കുമായി ഒരേമാതിരിയുള്ള രണ്ട് കവാടങ്ങൾ പോലെ ഇന്ന് സ്ഥിതിചെയ്യുന്നു. ലഖോറി ചുടുകട്ടകൾ കൊണ്ട് നിർമ്മിച്ചിരിക്കുന്ന ഈ കെട്ടിടങ്ങളുടെ കമാനത്തിനു മുകളിൽ ഓരോ ചെറിയ പീരങ്കികൾ സ്ഥാപിച്ചിട്ടുണ്ട്. ഇതിൽ വടക്കുവശത്തുള്ള കെട്ടിടത്തിന് വടക്കോട്ട് നീളുന്ന അറകളുടെ ഒരു ചേർപ്പുണ്ട്. ഈ കെട്ടിടത്തിനു മുകളിൽ 1857 മേയ് 11-ൽ ഈ കെട്ടിടം തകർക്കാനിടയായ സംഭവത്തെക്കുറിച്ച് വിവരണമുള്ള മാർബിൾ ഫലകമുണ്ട്. ഈ ഫലകത്തിൽ വിമതർ എന്നും ലഹളക്കാർ എന്നും പരാമർശിച്ചിരിക്കുന്നത് വിദേശസർക്കാറിനെ ഇന്ത്യയിൽ നിന്നും സ്ഥാനഭ്രഷ്ടരാക്കാൻ ശ്രമിച്ച ഈസ്റ്റ് ഇന്ത്യ കമ്പനിയുടെ ഇന്ത്യൻ സൈനികരാണെന്ന് വിശദമാക്കുന്ന മറ്റൊരു ഫലകവും ഇതിനു താഴെയായി പിൽക്കാലത്ത് സ്ഥാപിച്ചിട്ടുണ്ട്.

## അവലംബം

വർഗ്ഗം:ഡെൽഹിയിലെ ചരിത്രസ്മാരകങ്ങൾ
വർഗ്ഗം:ബ്രിട്ടീഷ് ഈസ്റ്റ് ഇന്ത്യ കമ്പനി
ബാഗസെറടോപ്സ്

സെറാടോപിയ എന്ന കുടുംബത്തിൽ പെട്ട ഒരു ദിനോസർ ആണ് **ബാഗസെറടോപ്സ്**. ദിനോസർ യുഗത്തിന്റെ അവസാന കാലഘട്ടം ആയ  അന്ത്യ ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്, എങ്കിലും ഇവയുടെ ശരീരഘടന തികച്ചും പ്രാചീന സെറാടോപിയകളുടെ പോലെ ആയിരുന്നു. ഫോസ്സിൽ കണ്ടു കിട്ടിയിടുള്ളത് മംഗോളിയയിൽ നിന്നും ആണ്. പേരിന്റെ അർഥം ചെറിയ, മുഖത്ത് കൊമ്പുള്ളവൻ എന്നാണ്.

## ശാരീരിക ഘടന
3.3 അടി നീളവും , 50 സെന്റീ മീറ്റർ ഉയരവും ഉണ്ടായിരുന്ന ഇവയ്ക്ക് 22 കിലോ ആയിരുന്നു ഭാരം. തലക്ക് പിൻ ഭാഗത്തായി അസ്ഥിയുടെ ചെറിയ ഒരു ആവരണം ഉണ്ടായിരുന്നു ( ഫ്രിൽ). തത്തകളുടെ പോലെയുള്ള ചുണ്ടായിരുന്നു ഇവയ്ക്ക്. ഈ കുടുംബത്തിൽ സാധാരണയായി കാണാറുള്ള നെറ്റിയിൽ ഇരു കണ്ണുകൾക്കും മുകളിൽ നിന്നും ഉണ്ടാവാറുള്ള കൊമ്പുകൾ ഇവയ്ക്കു ഇല്ലായിരുന്നു , എന്നാൽ മുക്കിനു മുകളിൽ കൊമ്പിന് സമാനമായ ഒരു അസ്ഥിയുടെ ആവരണം ഉണ്ടായിരുന്നു.

## അവലംബം

*HVNHM on ''Bagaceratops''

വർഗ്ഗം:ഏഷ്യൻ ദിനോസറുകൾ
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ
വർഗ്ഗം:സെറാടോപ്‌സിയാ
സിംബാങ്ങ് ഗബി

ഫിലിപ്പീൻസിലെ കത്തോലിക്കാ, ആഗ്ലിപ്പേയൻ ക്രിസ്തീയതകളിൽ ക്രിസ്മസിനു തൊട്ടുമുൻപുള്ള കാലത്ത് വിശുദ്ധമറിയത്തിന്റെ വണക്കത്തിനായി ആഘോഷപൂർവം നടത്തപ്പെടുന്ന ഒരു ഒരു നവനാൾ ഭക്ത്യഭ്യാസമാണ് **സിംബാങ്ങ് ഗബി** (Simbang Gabi).  ടാഗലോഗ് ഭാഷയിൽ "സിംബാങ്ങ് ഗബി" എന്ന പേരിന് രാത്രി-ആരാധന എന്നാണർത്ഥം. ഡിസംബർ 16 മുതൽ 24 വരെയുള്ള 9 ദിവസം സൂര്യോദയത്തിനു മുൻപാണ് ഇതു നടത്താറുള്ളത്. ഈ അനുഷ്ഠാനപരമ്പരയെ പൊതുവേയോ അവസാനദിവസത്തെ ചടങ്ങിനെ മാത്രമായോ "മിസാ ദി ഗാലോ" (Misa de Gallo) അഥവാ "പൂങ്കോഴിയുടെ കുർബ്ബാന" (Rooster's Mass) എന്നും വിളിക്കാറുണ്ട്.

ഫിലിപ്പീൻസിലെ സ്പാനിഷ് ഭരണത്തിന്റെ തുടക്കത്തിലാണ് ഈ അനുഷ്ഠാനം രൂപപ്പെട്ടത്.  വെയിൽ മൂക്കുന്നതിനു മുൻപ് കൃഷിപ്പണിക്കു പോകേണ്ടിയിരുന്ന കർഷകരായ വിശ്വാസികൾക്കുള്ള ഒരു വിട്ടുവീഴ്ച എന്ന നിലയിൽ അവർക്ക് സംബന്ധിക്കാനാവും വിധം സൂര്യോദയത്തിനു മുൻപ് കുർബ്ബാന ചൊല്ലാൻ പുരോഹിതന്മാർ അക്കാലത്തു തയ്യാറായി.  കാലക്രമേണ ഈ പാരമ്പര്യം, ഫിലിപ്പീൻ ക്രിസ്തീയത ഏറെ വിലമതിക്കുന്ന ഒരാഘോഷവും ഫിലിപ്പീൻ ദ്വീപുകളിലെ സംസ്കാരത്തിന്റെ വ്യതിരിക്ത ഘടകങ്ങളിലൊന്നുമായി മാറി.  ഫിലിപ്പീൻസിനു പുറമേ, ലോകമൊട്ടാകെയുള്ള ഫിലിപ്പീൻ പ്രവാസി സമൂഹങ്ങളിലും "സിംബാങ്ങ് ഗബി" വേരോടിയിട്ടുണ്ട്.

## അവലംബം


വർഗ്ഗം:ഫിലിപ്പീൻസ്
വർഗ്ഗം:ക്രൈസ്തവാഘോഷങ്ങൾ
വർഗ്ഗം:ഫിലിപ്പീൻസിലെ ക്രിസ്തീയത
പെരുമ്പടപ്പ് ഗ്രാമപഞ്ചായത്ത്

ലഘുചിത്രം|പെരുമ്പടപ്പ്‌ ബ്ലോക്കിലെ കൃഷി അസിസ്റ്റന്റ് ഡയറക്ടറുടെ കാര്യാലയ സൂചനാ ഫലകം.

മലപ്പുറം ജില്ലയിലെ പൊന്നാനി താലൂക്കിൽ, പെരുമ്പടപ്പ് ബ്ളോക്കിലാണ് 14.92 ചതുരശ്ര കിലോമീറ്റർ വിസ്തീർണ്ണമുള്ള പെരുമ്പടപ്പ് ഗ്രാമപഞ്ചായത്ത് സ്ഥിതി ചെയ്യുന്നത്. 1968-ൽ ഈ പഞ്ചായത്ത് രൂപീകൃതമായി. ഈ ഗ്രാമപഞ്ചായത്തിന് 18 വാർഡുകളാണുള്ളത്.
## അതിരുകൾ
*കിഴക്ക് - നന്നംമുക്ക് പഞ്ചായത്ത്, തൃശ്ശൂർ ജില്ലയിലെ കാട്ടകാമ്പാൽ പഞ്ചായത്ത് എന്നിവ.
*പടിഞ്ഞാറ് –  അറബിക്കടൽ
*തെക്ക്‌ - തൃശ്ശൂർ ജില്ലയിലെ പുന്നയൂർക്കുളം, കാട്ടകാമ്പാൽ പഞ്ചായത്തുകൾ
*വടക്ക് – വെളിയങ്കോട്, നന്നംമുക്ക് പഞ്ചായത്തുകൾ
## ചരിത്രം
ഈ പഞ്ചായത്തിലെ വന്നേരിയിലുള്ള ചിത്രകൂടം എന്ന സ്ഥലമായിരുന്നു പെരുമ്പടപ്പ് സ്വരൂപത്തിൻറെ ആദ്യ തലസ്ഥാനം. ഇവിടം ഈ പഞ്ചായത്തിലാണ്. രാജപരമ്പരകളോടനുബന്ധിച്ച് പണ്ട് നിലനിന്നിരുന്ന അയിരൂർമന, കൊരട്ടിക്കരമന, ചേരിയത്ത് ചേമംഗലമന എന്നിവ ഇവിടെ സ്ഥിതിചെയ്യുന്നു. പെരുമ്പടപ്പ് സ്വരൂപം നിലനിന്നിരുന്നതിനാലാണ്, പെരുമ്പടപ്പ് എന്ന പേർ ഉൽഭവിച്ചത്. 1930-40 കളിൽ ഇവിടെയും സ്വാതന്ത്ര്യ പ്രസ്ഥാനം സജീവമായി. മാക്കാലിക്കൽ കുമാരൻ മാസ്റ്റർ, കുവ്യക്കാട്ടിൽ കുത്തുമോൻ തുടങ്ങിയവർ ആദ്യകാല കോൺഗ്രസ് പ്രവർത്തകരായിരുന്നു. കമ്യൂണിസ്റ്റ് പാർട്ടിയും ഇക്കാലത്തുതന്നെ പ്രവർത്തനമാരംഭിച്ചു . 
പെരുമ്പടപ്പ് സ്വരൂപത്തിൻറെ മേൽക്കോയ്മാ സ്ഥാനവും കൊച്ചിരാജാക്കന്മാരുടെ പട്ടാഭിഷേകവും നടന്നത് ഇവിടെ വച്ചായിരുന്നു. രാജപരമ്പരകളോടനുബന്ധിച്ച് ഒരുകാലത്ത് നിലനിന്നിരുന്ന അയിരൂർമന, കൊരട്ടിക്കരമന, ചേരിയത്ത് ചേമംഗലമന എന്നിവ ഇവിടെ സ്ഥിതിചെയ്യുന്നു.

### സ്ഥലോല്പത്തി
പെരുമ്പടപ്പ് സ്വരൂപം നിലനിന്നിരുന്നതിനാലാണ്, പെരുമ്പടപ്പ് എന്ന പേർ ഉൽഭവിച്ചത്

### സ്വാതന്ത്രസമര പ്രസ്ഥാനത്തിലെ സ്ഥാനം, പ്രധാന വ്യക്തികൾ, സംഭവങ്ങൾ
1930 -40 കളിൽ സ്വാതന്ത്ര്യ പ്രസ്ഥാനം സജീവമായി. മാക്കാലിക്കൽ കുമാരൻ മാസ്റ്റർ, കുവ്യക്കാട്ടിൽ കുത്തുമോൻ തുടങ്ങിയവർ ആദ്യകാല കോൺഗ്രസ് പ്രവർത്തകരായിരുന്നു.

### സാമൂഹ്യ രാഷ്ട്രീയ സാംസ്കാരിക പ്രസ്ഥാനങ്ങൾ
പുത്തൻപള്ളിമൂപ്പർ പുത്തൻപള്ളിക്കു സമീപം സ്ഥാപിച്ച എൽ.പി. സ്കൂളാണ് ഈ പഞ്ചായത്തിലെ ആദ്യത്തെ വിദ്യാലയം. ഈ പഞ്ചായത്തിൽ 1930 - 40 കളിൽ കമ്യൂണിസ്റ്റ് പാർട്ടി സജീവമായി.

### പഞ്ചായത്ത് രൂപീകരണം / ആദ്യകാല ഭരണസമിതികൾ
1968 ൽ പെരുമ്പടപ്പ് ബോർഡ് വിഭജിച്ച് പെരുമ്പടപ്പ്, എരമംഗലം പഞ്ചായത്തുകളായി. എ.എസ്. ഹസ്സൻകുട്ടിയായിരുന്നു ആദ്യത്തെ പഞ്ചായത്ത് പ്രസിഡൻറ്.

## വാർഡുകൾ
#പുതിയിരുത്തി വെസ്റ്റ്  	
#പുതിയിരുത്തി ഈസ്റ്റ് 	
#അയിരൂർ ഈസ്റ്റ് 	 
#കോടത്തൂർ നോർത്ത് 	
#പുത്തൻപള്ളി 	 
#കൊഴപ്പുള്ളി 	
#ചെറവല്ലൂർ വെസ്റ്റ് 	
#ചെറവല്ലൂർ ഈസ്റ്റ് 	
#തവളക്കുന്ന് 	 
#പെരുമ്പടപ്പ് 	
#വന്നേരി 	 
#ചെറായി 	 
#കോടത്തൂർ സൗത്ത് 	
#അയിരൂർ വെസ്റ്റ് 	
#പാലപ്പെട്ടി ഈസ്റ്റ് 	
#പൂവാങ്കര 	 
#പാലപ്പെട്ടി വെസ്റ്റ് 	
#തട്ടുപറമ്പ്

## സ്ഥിതിവിവരക്കണക്കുകൾ

## വിദ്യാഭ്യാസസ്ഥാപനങ്ങൾ
പുത്തൻപള്ളിമൂപ്പർ പുത്തൻപള്ളിക്കു സമീപം സ്ഥാപിച്ച എൽ.പി. സ്കൂളാണ് ഈ പഞ്ചായത്തിലെ ആദ്യത്തെ വിദ്യാലയം.

## അവലംബങ്ങൾ


*http://www.trend.kerala.gov.in  
*http://lsgkerala.in/perumpadappapanchayat 
*Census data 2001

വിഭാഗം:മലപ്പുറം ജില്ലയിലെ ഗ്രാമപഞ്ചായത്തുകൾ